Kremlj: Samit za demokratiju bez Rusije i Kine – staranje novih podela\nSjedinjene Države pokušavaju da privatizuju demokratiju i da povuku nove linije razdvajanja između država pripremajući samit za demokratiju bez učešća Rusije i Kine, ocenio je portparol Kremlja Dmitrij Peskov.\nPrema mišljenju Peskova, to je u suprotnosti sa opštim tendencijama u svetu.„Sve više država želi da same odlučuju o tome kako će da žive, ne osvrćući se ni na koga. Ali, SAD preduzimaju ovakve pokušaje, nastoje da privatizuju reč demokratija. Odnosno, demokratija je samo ono što je u skladu sa shvatanjem Vašingtona. Ali, očigledno je da tako ne može biti i ne treba da bude i nije“, zaključio je Peskov.Predsednik SAD Džozef Bajden će ,od 9. do 10. decembra biti domaćin virtuelnog samita za lidere iz vlade, civilnog društva i privatnog sektora, a Samit će se fokusirati na izazove i mogućnosti sa kojima se suočavaju demokratije i pružiće platformu liderima da preuzmu i pojedinačne i kolektivne obaveze u odbrani demokratije i ljudskih prava u zemlji i inostranstvu.Samitom je planirano da započne godinu dana akcije učesnika kako bi se demokratija učinila odgovornijim i otpornijim, i izgradila šira zajednica partnera posvećenih globalnoj demokratskoj obnovi, ističu u Vašingtonu.Ispunjavanjem obaveza preuzetih na Samitu, cilj je da se pokaže kako demokratije mogu ispuniti pitanja koja su ljudima najvažnija: jačanje odgovornog upravljanja, širenje ekonomskih mogućnosti, zaštita ljudskih prava i osnovnih sloboda i omogućavanje dostojanstvenog života.\nrusija, politika, samit, sad, rusija – politika\n© Sputnik / Alekseй Daničev / Uđi u foto-galerijuMoskovski Kremlj\nSjedinjene Države pokušavaju da privatizuju demokratiju i da povuku nove linije razdvajanja između država pripremajući "Samit za demokratiju" bez učešća Rusije i Kine, ocenio je portparol Kremlja Dmitrij Peskov.\n„Mi se, naravno, negativno odnosimo prema tom predstojeće, događaju. To nije ništa drugo do pokušaj da se povuku nove linije podele. Početkom 90-tih smo vodili borbu da se te linije podele uklone, ali SAD sada , na žalost, daju prednost stvaranju novih linija i podela na zemlje koje su dobre ili loše po njihovom viđenju“, naveo je Peskov na brifingu za novinare.\nPrema mišljenju Peskova, to je u suprotnosti sa opštim tendencijama u svetu.\n„Sve više država želi da same odlučuju o tome kako će da žive, ne osvrćući se ni na koga. Ali, SAD preduzimaju ovakve pokušaje, nastoje da privatizuju reč demokratija. Odnosno, demokratija je samo ono što je u skladu sa shvatanjem Vašingtona. Ali, očigledno je da tako ne može biti i ne treba da bude i nije“, zaključio je Peskov.\nPredsednik SAD Džozef Bajden će ,od 9. do 10. decembra biti domaćin virtuelnog samita za lidere iz vlade, civilnog društva i privatnog sektora, a Samit će se fokusirati na izazove i mogućnosti sa kojima se suočavaju demokratije i pružiće platformu liderima da preuzmu i pojedinačne i kolektivne obaveze u odbrani demokratije i ljudskih prava u zemlji i inostranstvu.\nSamitom je planirano da započne godinu dana akcije učesnika kako bi se demokratija učinila odgovornijim i otpornijim, i izgradila šira zajednica partnera posvećenih globalnoj demokratskoj obnovi, ističu u Vašingtonu.\nIspunjavanjem obaveza preuzetih na Samitu, cilj je da se pokaže kako demokratije mogu ispuniti pitanja koja su ljudima najvažnija: jačanje odgovornog upravljanja, širenje ekonomskih mogućnosti, zaštita ljudskih prava i osnovnih sloboda i omogućavanje dostojanstvenog života.\nZaharova: Američki „Samit za demokratiju“ – himera za pokazivanje „jedinstva“ Zapada\n7 Novembar, 18:20


Moguće uzeti otpremninu i raditi za državu – Nadlanu.com\nMoguće uzeti otpremninu i raditi za državu\nBEOGRAD, 19. maja 2010. (Beta) - Pitanje daljeg radnog anagažovanja zaposlenih u državnoj službi koji su uzeli otpremninu nije sistemski rešeno i nema zakonskih prepreka da se oni ponovo zaposle u nekoj državnoj instituciji.\n"Ovo Ministarstvo je predložilo program koje je sadržavao takvu vrstu zabrane, na duži vremenski period, kako bi ljudi koji dobiju novac od države bili prinuđeni da ulažu u neku proizvodnu delatnost, a time bi se otvorila nova radna mesta. Međutim, Vlada ga je stavila van snage", izjavio je ministar za državnu upravu i lokalnu samoupravu Milan Marković agenciji Beta.\nMarković nije želeo da komentariše pojedinačne slučajeve uzimanja otpremnine u jednoj državnoj ustanovi i ponovnog zapošljavanja u drugoj. "U ovom momentu ceo posao racionalizacije vode ministarstva za ekonomiju i finansije. Ministarstvo za državnu upravu i lokalnu samoupravu nema nadležnosti u tom pogledu", kazao je on.\nDržavna sekretarka Ministarstva rada i socijalne politike Snežana Lakićević rekla je Beti da "nažalost ne postoji uredba ili zakon" kojim bi bilo zabranjeno da se zaposleni u državnoj službi koji su uzeli otpremninu ponovo zaposle u nekoj državnoj instituciji. To pitanje je, kako je istakla, ostavljeno svakome kao pitanje ličnog morala.


Region ide napred, ali nezaposlenost i korupcija ostaju najurgentnija pitanja | Vesti Krstarice\nBeta – 21. juni 2016. 14:55\n"Uvid koji je za mene najistaknutiji u ovogodišnjim nalazima tiče se velikog broja ispitanika koji su spremni da odu u potrazi za boljom budućnosti. Skoro svaka druga osoba obuhvaćena istraživanjem razmišlja o napuštanju svog društva i traženju posla u inostranstvu", rekao je Svilanović, ističući da se radi o verovatno najgorem pokazatelju stanja u regionu.\nGligorov je rekao da se regionalna integracija u velikoj meri podržava, ali se integracija u EU i dalje posmatra s pesimizmom. On je napomenuo i da postoji "vidljiva odvojenost izmedju ekonomskog i društvenog života i onoga šta se dešava u politici, pa, prema tome, i široko rasprostranjena kriza legitimiteta".\nBalkanski barometar je jedan od alata koji se koristi za praćenje napretka u realizaciji strategije RCC - "Jugoistočna Evropa 2020", u pogledu rasta, zaposlenosti i konkurentnosti u regionu. Balkanskim barometrom, koji je prvi put objavljen 2015. godine, obuhvaćeno je 7.000 gradjana i 1.400 preduzeća iz Albanije, BiH, Hrvatske, Kosova, Crne Gore, Srbije i Makedonije o čitavom nizu različitih pitanja koja se bave političkim, socioekonomskim i poslovnim razvojem, te razvojem investicione klime, infrastrukture, vladavine prava kao i drugim pomacima u regionu.


Rusija vrši inspekciju vojnih objekata u Sloveniji\nRusi vrše inspekciju vojnih objekata u Sloveniji\nRuski inspektori će posetiti 15. jula vojne objekte u Sloveniji radi provere, saopštio je načelnik nacionalnog centra za smanjenje nuklearne opasnosti Sergej... 14.07.2021, Sputnik Srbija\nPo njegovim rečima, poseta će biti obavljena u skladu sa Bečkom konvencijom iz 2011. godine o merama jačanja poverenja i bezbednosti. Cilj – provera informacija o vojnim snagama i planovima instalacije osnovnih sistema naoružanja i tehnike.Rižkov je naglasio da će inspektori boraviti na objektu gde se u mirnodopskom vremenu nalazi vojna tehnika.Podsetimo, Bečka konvencija omogućava širu razmenu informacija o vojnim snagama, vojnom planiranju i vojnim budžetima među državama OEBS-a. Države-članice mogu da vrše inspekciju na teritoriji bilo koje druge države-članice.\n© Sputnik / Musa Salgereev/ NewsTeam / Uđi u foto-galerijuRuska vojna policija vratila se iz Sirije u Rusiju\nRuski inspektori će posetiti 15. jula vojne objekte u Sloveniji radi provere, saopštio je načelnik nacionalnog centra za smanjenje nuklearne opasnosti Sergej Rižkov.\nPo njegovim rečima, poseta će biti obavljena u skladu sa Bečkom konvencijom iz 2011. godine o merama jačanja poverenja i bezbednosti. Cilj – provera informacija o vojnim snagama i planovima instalacije osnovnih sistema naoružanja i tehnike.\nRižkov je naglasio da će inspektori boraviti na objektu gde se u mirnodopskom vremenu nalazi vojna tehnika.\nPodsetimo, Bečka konvencija omogućava širu razmenu informacija o vojnim snagama, vojnom planiranju i vojnim budžetima među državama OEBS-a. Države-članice mogu da vrše inspekciju na teritoriji bilo koje druge države-članice.


Press Online :: Zdravlje :: Paradajz kao namirnica protiv pojave bora\nParadajz je bogat antioksidantom likopenom, koji pomaže telu da se štiti od UV zračenja. Studija navodi da, iako nije delotovorno kao prava zaštita od sunca, ima određenu ulogu u zaštiti, piše Daily Mail.\nNemački istražitelji ističu da bi ljudi mogli da koriste ove suplemente za zdravlje, ili u kozmetičke svrhe. Oni su pronašli još jedan pigment lutein, koji se nalazi u spanaću i kelju, a koji postiže iste rezultate.\nOni su uporedili kožu 65 ljudi koji su bili podeljeni u dve grupe. Jednoj je dat dodatak TNC (kompleks hranljivih materija paradajza) ili placebo, a drugoj lutein i placebo.\nNa početku i na kraju 12-nedeljnog tretmana, njihova je koža je bila eksponirana UVA1 i UVA/B svetlima u procesu koji se zove iradijacija, a biopsije su urađene 24 sata nakon procesa.\nOni koji su zaista dobijali lutein i TNC pokazali su da im je ekspresija gena koji izazivaju ove simptome mnogo manja.\n“Naša studija pruža dalju podršku konceptima da strategije u ishrani mogu da poboljšaju kožu, a hranljive materije iz određenih namirnica, koje su korišćene u ovoj studiji su veoma efikasne i zaštiti kože”, rekla je doktorka Džin Krutman, iz istraživačkog instituta za medicinu Lajbnic u Diseldorfu.


Slovenija: Potvrđen novi zakon za ublažavanje posledica krize\nTanjug 30. decembra 2020. 09:28\nLJUBLJANA – Oko 550 milion evra pomoći ekonomiji i građanima predviđeno je sedmim po redu zakonskim paketom za ublažavanje posledica epidemije kovida-19 koji je potvrdio slovenački parlament, prenose mediji.\nZakon, koji su kasno sinoć prihvatili poslanici, određene su visine nadoknade plata zbog gubitka zaposlenja, zatim jednokratni dodaci penzionerima, studentima, zaposlenima s nižim platama, porodicama s više dece, kao i drugim kategorijama stanovništva koje je najteže pogodila kriza izazvana pandemijom korona virusa.\nPenzioneri s nižim penzijama dobiće dodatak od trista evra, prenosi Hina.\nNa dvesta evra solidarne nadoknade uz isplatu plate za decembar imaju pravo zaposleni kojima plata ne prelazi visinu dva minimalna dohotka.\nZa svako novorođeno dete država će još godinu dana nakon kraja epidemije kovida-19 isplaćivati dodatak od 500 evra, stoji u novom zakonu.\nVerski službenici će za poslednja tri meseca ove godine dobiti mesečni dohodak od 700 evra, određuje među ostalim interventni zakon za ublažavanje posledica drugog talasa epidemije kovida-19.\nZakonom su, između ostalog, potvrđeni dodaci na platu na koje imaju pravo zdravstveni i drugi esencijalni zaposleni „na prvoj crti“ borbe s epidemijom.\nNa insistiranje vlade, parlament je potvrdio i odredbu interventnog zakona po kojoj poslodavci onim zaposlenima koji ispunjavaju uslove za odlazak u redovnu penziju mogu da uruče rešenje o prestanku radnog odnosa, bez posebnog obrazloženja.


Dnevni horoskop za 23.novembar 2019\nDnevni horoskop za 23.novembar.\nDanas je sve na vašoj strani, i iskoristite neke idealne prilike da se možda čak i usavršavate u inostranstvu ili da radite u predstavništvu svoje kompanije u većem gradu.\nNemate vremena da se sa partnerom svađate za sitnice, pa ste rešeni da ozbiljno porazgovarate o vašem odnosu, i da na kraju ako treba i stavite tačku na vaš odnos koji vas više opterećuje nego što je zadovoljstvo.\nMuči vas problem sa nekom starom povredom, koju ste nepažnjom obnovili i sada trpite vrlo jake bolove.\nMožda je pametnije da nove obaveze i zadatke, shvatate kao jedan vid motivacije da se istaknete ili kao vrstu izazova da pokažete potencijale koje imate, pa će sve tako i biti lakše.\nNajzad ste upoznali neku osobu koja vam se već dugo dopada, i o kojoj ste potajno i maštali, ali na žalost sasvim ste se razočarali, jer ona nije ni približno onakva kako ste je vi doživljavali.\nMuči vas zubobolja i morate da se obratite zubaru, jer se javio i udruženi problem sa desnima kao i početna paradentoza.\nNiste danas u stanju da donosite neke važne odluke i da se posvetite poslu, jer ste dekoncentrisani i rasejani, pošto imate na pameti neke privatne probleme, i nadređeni će da vam upute kritike, jer mešate privatni i poslovni aspekt svog života.\nPartner je preterano posesivan i ljubomnoran, i vama to počinje da smeta, ali ne želite da odnos koji ste dugo gradili tek tako raskinete, pa ćete pokušatio da najpre otvoreno porazgovarate ipak o tome svemu.\nBolovi u grudnom košu se obično vezuju za srce, ai treba da uradite jopš neke bitne analize i da proverite šta je glavni uzrok svega što vas muči.\nNemate vremena da dignete glavu od posla, pa ste nervozni i napeti, i često skloni da brzate da biste sve nagomilane zadatke što pre odradili, ali tako samo gubite na kvalitetu i opet ni to nije dobro po vas i vaš dalji napredak u firmi.\nNiste ni svesni koliko se dopadate nekoj osobi koja je vrlo blizu vas, jer ste se zaneli u neke baš i nemoguće ideje da osvojite osobu koja je za vas nedostupna u nekom kontekstu, i ne treba to sebi da radite.\nProverite stanje osnovnih parametara krvne slike, jer je moguće da imate neke teže poremećaje pankreasne funkcije, i da ste sve neke realne simptome i ignorisali i niste se lečili na vreme.\nVama ništa neće pomoći podrška i pomoć kolega iz kolektiva, jer je izvesno da ste odabrali baš i pogrešan način da rešavate neke zadatke, i da ćete sasvim ili da stagnirate ili da nazadujete.\nNe možete da održavate vezu na daljinu, jer ste preterano ljubomorni i svađe su sve učestalije, pa je realno da će ubrzo uslediti raskid koji je neminovan i ne treba da se previše stresirate.\nMuči vas bol u donjem delu stomaka, pa je vrlo verovatno da imate upalu mokraćne bešike ili pak i pesak u mokraćnim kanalima, i javite se lekaru na vreme.\nNemate ni najmanje vremena da odradite sve zadatke, ali ni volje da za mizernu naknadu radite prekovremeno, pa ste sve više naklonjeni odluci da potražite novi i bolji posao.\nPartner se distancirao od vas i postao je odsutan i rasejan, pa sve više sumnjate da su se njegove emocije prema vama i počele da gase i da nestaju.\nMuči vas bol u predelu slabinskog dela leđa, i možda je vreme da uradite vi i ultrazvuk bubrega i analizu urina, jer sve ukazuje na kamen ili pesak u bubrezima.\nNije pravi momenat da ulazite uz sukobe sa kolegama ili šefovima, jer ćete samo sebi da otežate i tako vrlo lošu poziciju u firmi, pošto u poslednje vreme niste produktivni, i ne doprinosite svojim radom napretku i poboljšanju situacije svoje firme na tržištu.\nNeka osoba koja vas stalno zove i šalje vam poruke, ne razume da niste zainteresovani i da je baš zato i ignorišete, pa ćete morati da joj sve orvoreno, i po malo drsko i stavite do znanja.\nImate probleme sa bolovima u kostima i zglobovima, i moguće je da je potrebno da se više pak i krećete, ali i da smanjite telesnu masu i da uzimate više vitamina D i kalcijuma.\nNiste u stanju da podnesete da neko ko manje radi i ko nije ni upola stručan kao vi, dobija ipak i unapređenje i bolju platu, i da će vama da šefuje, te i da vam određuje da li su vaše ideje i planovi dobri i kvalitetni, sve jer je imao neke protekcije ili vezu kod nadređenih.\nIako deluje da bi veza sa osobom koju dugo poznajete bila dobra i imala svetlu budućnost, to i nije baš tako jer ste različiti karakteri, i ne treba da kvarite prijateljstvo zarad nečega što nije ipak zaista vredno.\nMorate da češće proveravate sluh i čulo ravnoteže, jer vam zuji u ušima i osećate nagluvost, pa je realno da je neka skorašnja upala srednjeg uha, ostavila posledice koje niste očekivali.\nLepo vam je jer ste sa kolegama u odličnom odnosu i uvek pomažete jedni drugima, ali ste se po pitanju posla preterano opustili i ne radite kao ranije pa se to i vidi po krajnjim rezultatima, i vrlo je moguće da će šefovi da vas iskritikuju.\nNemate volje da počnete da izlazite, jer ste još uvek tužni pošto vam je veza propala i ne želite da otvarate stare rane, a i da negde sretnete bivšeg partnera sa osobom sa kojom vas je i prevario.\nImate česte probleme sa vidom, pa je poželjno da odete kod očnog lekara i da utvrdite da li je pak i potrebno da nosite dioptrijske naočare.\nNemate nikada vremena da sve postignete, a opet ste skeptični da li da prihvatite pomoć kolega, jer mislite da su zavidni, te i da će namerno da vas sabotiraju i da loše odrade neki deo posla.\nMuči vas neka sumnja da vam partner nije veran, ali nemate nikakav dokaz osim tračeva osoba koje nemaju svoj život, već se bave vašom vezom, i samo žele da vam pokvare sreću.\nImate probleme sa učestalim respiratornim infekcijama i/ili alergijama, pa pokušajte da nekako i popravite svoj imunitet i da sve prebrodite sa manje stresa i nervoze.\nIako ste vrlo uporna osoba, i imate odličnu intuiciju i logiku, smatrate da na sadašnjem poslu vi i samo bez potrebe rasipate sve svoje potencijale, jer je očigledno da niko ne ume da ceni ni pošten rad ni trud, i rešeni ste da date otkaz i potražitze novi posao, možda čak i kod konkurencije.\nVama sreću sa partnerom kvari ljubomora na neku treću osobu, koja se sada pojavila u njegovom životu, i verovatno je to neka bivša ljubav, za koju i verujete da je osoba koju volite nije još uvek ni prebolela.\nPokušajte da se nekako manje nervirate, jer upadate u stanja anksioznosti i depresije zbog stresa, a uporno izbegavate da potražite stručnu pomoć, i tako samo štetite sebi.\nTražite način da počnete neki privatni posao, jer niste zadovoljni ni platom ni trenutnom vašom pozicijom, ali je problem što nemate nikada dovoljan kapital, pa je možda rešenje da se udružite sa nekim kolegom ili prijateljem koji ima slična interesovanja, i psreman je da uloži novac.\nSve u vašoj emotivnoj vezi funkcioniše besprekorno, i makar na tom životnom polju nemate baš ni razloga za nervozu i stres, jer su emocije jake kao i na samom početku veze.\nZdravlje vam nikako nije dobro, i imate stalno neke probleme i tegobe koje ignorišete i niste pak zaista odgovorni prema sebi, i sami komplikujete stvari.


Ignjatović: Od 600 do 800 nasilnika mesečno se udalji iz stana, stopa ubistava žena i dalje visoka | Insajder\nIgnjatović: Od 600 do 800 nasilnika mesečno se udalji iz stana, stopa ubistava žena i dalje visoka\nKoordinatorka Autonomnog ženskog centra Tanja Ignjatović rekla je da je napravljen pozitivan pomak novim Zakonom o sprečavanju nasilja u porodici, a posebno da se mesečno iz stana udalji 600 do 800 nasilnika.\nFoto: Izvor: medijacentar.rs / Tanja Ignjatović, koordinatorka Autonomnog ženskog centra\nOna je, na Međunarodni dan borbe protiv nasilja nad ženama, naglasila da je stopa ubistava žena i dalje visoka i da je neophodno ukazati na one koje su u riziku od teškog povređivanja i ubistva.\nIgnjatović kaže da se na sastancima za koordinaciju, kojim rukovode tužioci, razmatra oko 3.000 slučajeva nasilja, koji se ne odnose samo na nove prijave, već i "tekuće" slučajeve.\n"Mesečno bude izrečeno između 600 i 800 mera udaljenja nasilnika iz stana, i od 1.000 do 1.500 mera zabrane komunikacije. To je pozitivna statistika", rekla je Ignjatović za RTS.\nOna je dodala da je mali broj krivičnih prijava, još manji broj presuda, krivični postupci su dugi, a kaznena politika blaga i nema dugoročnih preventivnih rešenja.\nPovodom obeležavanja Međunarodnog dana brobe protiv nasilja nad ženama, na jučerašnjoj konferenciji koju su održali predstavnici Ministarstva unutrašnjih poslova sa Kancelarijom UN Women Srbija, saopšteno je da je od početka godine u partnerskom nasilju ubijeno 24 žene.\n"Nedostaju sistemska rešenja, naša su obično ad hok - kada se nešto desi, istrče ministri i preduzmu nešto... To nešto ne može da reši ovako ozbiljan društveni problem", pojasnila je ona.\nInstitucije su, dodaje, pod pritiskom te je neophodan mnogo veći broj ljudi da radi i da budu specijalizovani za ovu temu.\nNedostaje, kako kaže, podrška žrtvama koja mora da podrazumeva besplatnu pravnu pomoć dostupnu svim ženama, psihosocijalnu podršku, ali i konkretnu podršku u stanovanju, zapošljavanju, finansijsku podršku.\nPodignuta optužnica zbog ubistva u Centru za socijalni rad u Rakovici\nViše javno tužilaštvo u Beogradu podiglo je optužnicu protiv Marka Nikolića koji je letos ubio bivšu suprugu Maju Đorđević i njihovog sina Mihaila u blizini Centra za sovijalni sad u Rakovici.\nNjemu se na teret stavlja krivično delo teško ubistvo, gde je zaprećena kazna zatvora od najmanje 10 godina ili kazna zatvora od 30 do 40 godina zatvora.\nOptužnica ide najpre u sud na potvrđivanje, nakon čega bi trebalo da se zakaže suđenje.\nNikolić je u pritvoru od hapšenja odmah nakon zločina.\nPodsetimo, ispred centra za socijalni rad u Rakovici, Nikolić je 12. jula ubio svoju ženu izbovši je nožem, dok je svoje četvorogodišnje dete zadavio.\nNapadača, inače bivšeg muža ubijene žene, savladali su komunalni policajci koji su kasnije pozvali policiju.\nNakon ovog zločina, ministar unutrašnjih poslova Nebojša Stefanović, zakazao je hitan sastanak sa ministrima pravde i rada, Nelom Kuburović i Zoranom Đorđevićem.\nNa zajedničkoj konferenciji, ministri su oštro osudili nasilje, a Nela Kuburović je rekla da je čovek koji je ubio ženu i dete u centru za socijalni rad u Rakovici ranije osuđivan zbog neovlašćenog držanja oružja.\nNakon ovog zločina, u znak protesta zbog ubistva žene i deteta i povređivanja tri socijalna radnika zaposleni u Centru za socijalni rad u Rakovici okupili su se ispred prostorija te socijalne službe.\nGradski centar za socijalni rad u Beogradu pokrenuo je, nakon ovog slučaja, i disciplinski postupak protiv sedam socijalnih radnika Centra za socijalni rad Rakovica.\nInače ovo ubistvo usledilo je samo nekoliko dana nakon što je još jedan muškarac u prostorijama Centra za socijalni rad brutalno ubio ženu u prisusutvu troje maloletne dece.\nMihajlović: Svaka druga žena u Srbiji trpi nasilje\nPotpredsednicа Vlаde i predsednicа Koordinаcionog telа zа rodnu rаvnoprаvnost Zorаnа Mihаjlović izjavila je danas da u Srbiji svаkа drugа ženа trpi psihičko, fizičko ili ekonomsko nasilje, i da je u poslednjih deset godinа ubijeno više od 330 ženа u porodičnom nаsilju.\nKako se navodi u saopštenju Koordinacionog tela za rodnu ravnopravnost, Mihajlović je rekla da će se Vlada i Koordinaciono telo aktivno uključiti u globalnu kampanju "16 dаnа аktivizmа protiv nаsiljа nаd ženаmа".\nZvаničnа bojа globalne kаmpаnje je nаrаndžаstа, kаo simbol svetle i optimistične budućnosti oslobođene od nаsiljа nаd ženаmа i devojčicаmа, zbog čega će prema rečima Zorane Mihajlović, znаmenitosti u grаdovimа u svetu i Srbiji biti osvetljene nаrаndžаstom bojom.\n"Svesni smo dа je nаsilje nаd ženаmа ogromаn problem i zаto je vаžno dа se svi uključimo u borbu protiv te pošаsti. Ne sаmo u nаrednih 16 dаnа, već tokom cele godine", izjаvilа Mihajlović.\nOna je kazala da je statistika poražavajuća.\n"Ali jа želim dа više ne brojimo žrtve porodičnog nаsiljа, već dа uvedemo novu stаtistiku - koliko nаsilnikа je kаžnjeno, koliko hitnih merа doneto, koliko njih se nаšlo izа rešetаkа", reklа je Mihаjlovićevа.


Generalni direktor će biti imenovan na četiri godine, a potrebno je da ima visoko obrazovanje iz oblasti elektrotehničkih, saobraćajnih, pravnih, ekonomskih ili organizacionih djelatnosti i najmanje tri godine radnog iskustva.\nKandidati uz prijavu treba da dostave i Program razvoja preduzeća PTT-a Srbija za period od najmanje pet godina.\nRok za podnošenje prijava je 24. novembar, a prijave se podnose lično ili preporučenom poštom, na adresu Ministarstva, Vlajkovićeva 3, Beograd. Ministarstvo će u roku od 15 dana dostaviti Vladi listu kandidata koji ispunjavaju uslove, s prijedlogom za imenovanje generalnog direktora, navodi Službeni glasnik. Emg.rs\nTagovi: generalni direktorkonkursministarstvo za kulturu informisanje i informaticko drustvoptt srbija


Cloud9 i Thunder Predator kao poslednji napuštaju Dota 2 Summit – RUR Esports\nPrethodna dva dana odigrali su svi grupni mečevi dvanaestog Dota 2 Summita. Kao ubedljivo najgora ekipa završio je Cloud9, koji na svom prvom turniru po povratku na scenu nije uspeo da zabeleži ni jedan meč, dok je Thunder Predator nakon taj-brejka poražen od Team Liquida, te će takođe napustiti takmičenje.\nPomenuli smo dve najlošije ekipe, koje će nas napustiti, ali važno je napomenuti da je OG Seed najveće iznenađenje dosadašnjeg dela turnira. Niko od ove petorke nije očekivao dobar rezultata na ovom turniru, ali oni su sa 2 pobede i 3 nerešena rezultata podelili prvu poziciju sa Fnaticom, koji ima identičan skor.\nTreće mesto pripalo je ekipi Evil Geniuses, za koju možemo reći da je igrala ispod svog nivoa. Ipak, u polufinalu sastaće se sa drugim timom OG-a, gde će biti veliki favorit za prolaz u finale upper bracketa.\nTeam Liquid je u svom prepoznatljivom stilu igrao veoma nepredvidivo. Gubili su od slabijih ekipa, ali su takođe savladali EG sa 2-0. Zato su do samog kraja bili u veoma neprijatnoj situaciji, da bi tek nakon taj-brejka sa peruanskom ekipom obezbedili plasman u plej-of.\nKo je po vama glavni favorit za osvajanje ovog turnira?\nTags Beyond the Rift Beyond The Summit Cloud9 dota 2 Evil Geniuses Fnatic OG Seed Team Liquid Thunder Predator


Министар Вербић обишао Институт за воћарство у Чачку, поводом 70. годишњице постојања | Министарство просвете, науке и технолошког развоја\nMinistar Verbić obišao Institut za voćarstvo u Čačku, povodom 70. godišnjice postojanja\njun 23, 2016 | Vesti\nMinistar prosvete, nauke i tehnološkog razvoja dr Srđan Verbić obišao je danas Institut za voćarstvo u Čačku, povodom obeležavanja 70. godišnjice od osnivanja. On je zajedno sa predsednikom Republike Tomislavom Nikolićem prisustvovao i svečanoj akademiji povodom godišnjice Instituta. Čestitajući zaposlenima jubilej, ministar Verbić je istakao da država mora da insistira na inovativnosti i inovaciono-razvojnim projektima, te da su i u Strategiji naučnog i tehnološkog razvoja od 2016 – 2020. godine “Istraživanje za inovacije“ , inovacije stavljene na prvo mesto. On je naveo da je potrebno da se više koristi novac iz različitih fondova, te da su milijarde evra neiskorišćene. Ministar je podsetio na trenutne konkurse za finansiranje različitih naučnih projekata, uz napomenu da je uveren da će Institut za voćarstvo bar jednom svojom inovacijom biti pionir u otvaranju vrata inovacija.\nPredsednik Republike Srbije Tomislav Nikolić odlikovao je Institut za voćarstvo u Čačku Sretenjskim ordenom trećeg stepena.\n„Za državu je od izuzetne važnosti segment licencne zaštite sorti voća. Ne samo zato što je naša razmena na međunarodnom tržištu nauke tako postala vidljivija, već je i prepoznatljivost srpskih sorti postala nezaobilazni brend naše zemlje u svetu”, rekao je Nikolić.\nDirektor Instituta za voćarstvo Milan Lukić rekao je da je Institut za voćarstvo po mnogo čemu jedinstvena i prepoznatljiva institucija u našoj zemlji koja je u prethodnom periodu izgradila svoj renome u voćarskoj nauci, ne samo na teritoriji Srbije već i u Evropi i svetu. Svečanosti je prisustvovao i pomoćnik ministra za nauku dr Nikola Tanić, gradonačelik Čačka Milun Todorović, načelnik Moravičkog okruga Slobodan Jolović, predstavnici i predsednici gradova i opština, privrednici i sadašnji i bivši saradnici Instituta.


Da li treba nositi donji veš ceo dan? – Ženski Donji Veš\nPostavlja se pitanje da li treba nositi donji veš (gaće) preko celog dana, da li donji veš ima koristi ili mana ako se nosi non-stop?\nPrema nekim istraživanjima, naučnici su došli do zaključka ako se gaće nose preko celog dana i noći može doći do zdravstvenog problema. Premo tome, donji veš moramo da nosimo tokom dana, ali zato noću bi trebalo da se spava bez veša. Žene će na ovaj način osigurati intimnom području da barem tokom noći dobije vazduha i na taj način će sprečiti razvijanje gljivične infekcije, a muškarci svoje intimno područje kako bi spustili temperaturu testisa što dobro deluje na razvoj zdravih spermatozoida.\nNavika je da i tokom noći nosimo donji veš, ali kako neka istrašivanja kažu, onda noću nam nije potreban.


Marko Jarić prekinuo sa manekenkom - BIGportal.ba\n28 Januara, 2021 28 Januara, 2021 0183\nIako se šuškalo da je na pomolu vjeridba, Marko Jarić i Boni okončali su vezu koja je trajala tri i po godine, piše magazin “Story”.\nKako se dalje navodi, svi beogradski prijatelji bivšeg košarkaša su njemu i manekenki prognozirali vjenčanje, posebno zbog toga što je Boni otvoreno pričala o tome kako želi da se uda i postane majka.\nPrema kćerkama svog emotivnog partnera bila je istinski brižna i volela je da provodi vrijeme s njima, čak je i nekadašnja “srpska snaja” Adrijana Lima, Markova bivša supruga, bila srećna kada je znala da su njene i Markove nasljednice u društvu simpatične Boni.\nMarko, kako se navodi, svaki slobodan momenat posvećuje nasljednicama Sijeni i Valentini koje je dobio u braku sa Adrijanom Limom.\nNekadašnji košarkaš je, podsjetimo, nedavno povezivan sa pjevačicom Milicom Todorović, ali se tim povodom ni on ni Milica nisu oglašavali.


Ishod posete verovatno će usmeriti kontroverznu spoljnu politiku Filipina u novom pravcu, jer samozadovoljstvu nema mesta, piše "South China morning post".\nRodrigo Duterte, predsednik Filipina\nKineski ministar spoljnih poslova Vang Ji i Teodoro Loksin mlađi, ministar spoljnih poslova Filipina\n- Znam da ste me večeras pozvali zato što me smatrate prijateljem i partnerom.\n- Predsednik Duterte je najcenjeniji i najvažniji prijatelj predsednika Si Đinpinga i kineskog naroda.\nTramp i Duterte\nDuterteova pomirljiva retorika sušta je suprotnost ratobornom tonu drugih visokih funkcionera. Poništavajući Duterteove “defetističke” izjave, Teodoro Loksin mlađi, filipinski ministar spoljnih poslova, jasno je stavio do znanja da Manila “apsolutno neće” odustati “ni za pedalj suvereniteta” u spornim vodama.\n- Koliko znam, nikakav sporazum o zajedničkom istraživanju nije na dnevnom redu - izjavio je ministar za energetiku uoči Sijeve posete, dodavši da “možda postoji” mogućnost da dvojica lidera samo razgovaraju o tome.\nNa jednoj konferenciji za štampu, ministar za budžet Benhamin Diokno izrazio je nadu da će Sijeva poseta “ubrzati sprovođenje svih tih projekata”, naglašavajući da kineska “birokratija mora da ubrza proces”.


Libertad Asuncion - Jorge Wilstermann: Analiza utakmice\nHome Sportsko klađenje Prognoze utakmica Libertad Asuncion – Jorge Wilstermann: Analiza utakmice\nNismo se dugo u našim tipovima i analizama bavili utakmicama koje dolaze sa Južno Američkog kontinenta, ali danas igramo jednu utakmicu koja se igra u okviru Copa Libertadores, gde smatramo da postoji ozbiljan value na jednom marketu. U okviru 1/8 finala ovog takmičenja u Paragvajskom gradu Asunicion sastaju se ekipe Libertad i Jorge Wilstermann. Znajući koliko je bitna utakmica obema ekipama, smatramo da na jednom marketu postoji ozbiljan value.\nDomaća ekipa, nema dobru sezonu iza sebe, pošto je ista ispunjena smenama trenera i lošim rezultatima. Ovo je prilično čudno za Libertad, koji važi za legendarni Paragvajski klub koji je uvek pri vrhu tabele, a domaći teren je prava tvrđava gde protivnici retko odnose bodove. Trenutno se dmoaća ekipa nalazi na tek 6-toj poziciji u šampionatu i ovo takmičenje u Copa Libertadores im je svakako vrlo bitno i prioritet u odnosu na nacionalni šampionat.\nSa druge strane Jorge Wilstermann još uvek ne igra domaći šampionat zbog loše situacije u Boliviji sa COVID virusom, ali oni su pre pauze važili za jednu od boljih ekipa koja je bila rame uz rame sa ekipama bolivara i The Strongesta. U grupi su uspeli da se kvalifikuju zahvaljujući boljoj gol razlici u odnosu na Brazilsku ekipu Atletico PR, pa sada žele da nprave korak dalje.\nOba trenera nemaju previse problema sa sastavima timova pošto su svi igrači testirani na covid i rezultati su po poslednjim saznanjima negativni.\nOve dve ekipe nisu nikada do sad igrali međusobne duele.\nLibertad otima na svom terenu i jako je teško igrati protiv njih, što svakako u Bolivijskom timu dobro znaju. Stoga očekujemo da Jorge Wilstermann „parkira autobus“ ispred svog gola i čeka da se utakmica završi, jer u uzvratnoj utakmici će imati visoku nadmorsku visinu na svojoj strnai. Stoga, naš predlog je da se odigra Under 2.5 Goals (da obe ekipe ne postignu više od dva gola na meču), koja igra se plaća za nas više nego solidnom 1.76 kvotom u kladionici 22Bet.


Turska: Uhapšeno 6.000 ljudi - 17.07.2016, Sputnik Srbija\nTurska: Uhapšeno 6.000 ljudi\nTurske vlasti uhapsile su 6.000 ljudi nakon pokušaja državnog udara, saopštava Rojters pozivajući se na turskog ministra pravde Bekira Bozdaga. 17.07.2016, Sputnik Srbija\nturska, vesti, evropa\n12:20 17.07.2016 (Osveženo: 12:38 17.07.2016)\n© REUTERS / Murad SezerTurski vojnici se predaju policajcima tokom pokušaja državnog udara na Trgu Taksim u Istanbulu\nTurske vlasti uhapsile su 6.000 ljudi nakon pokušaja državnog udara, saopštava Rojters pozivajući se na turskog ministra pravde Bekira Bozdaga.\nPrema njegovim rečima, ti ljudi su uhapšeni i trenutno se protiv njih podižu optužnice.\nIstovremeno, turske vlasti saopštavaju da su uspostavile kontrolu nad celom teritorijom zemlje, iako su ponegde još uvek pojedine pobunjeničke grupe ostale na slobodi, međutim one ne predstavljaju opasnost po bezbednost građana.\nKako se navodi, pojedini vojnici koji su učestvovali u puču su u bekstvu, ali vlasti kažu da će i oni uskoro biti uhapšeni i privedeni pravdi.\nPrema njihovoj oceni, ti vojnici se pretežno nalaze u Istanbulu.


Korisnici govore protiv Oraclove odluke vezane za Itanium arhitekturu Korisnici govore protiv Oraclove odluke vezane za Itanium arhitekturu – Personal magazin\nHP saopštava da njegovi partneri i korisnici, koji pokreću Oracle softver na HP Integrity serverima sa Itanium procesorima, glasno izražavaju svoju zabrinutost vezanu za Oraclovu odluku da prekine razvoj softvera…\nHP saopštava da njegovi partneri i korisnici, koji pokreću Oracle softver na HP Integrity serverima sa Itanium procesorima, glasno izražavaju svoju zabrinutost vezanu za Oraclovu odluku da prekine razvoj softvera za Itanium arhitekturu.\nHP-ov hardver zauzima drugu poziciju na UNIX tržištu, ispred Oraclovog Sun hardvera, i ima hiljade korisnika koji su investirali milijarde u HP Integrity sisteme koji pokreću HP-UX i Oracle softver. Oraclova odluka da zaustavi razvoj za Itanium platformu će, pored blokiranja fer konkurencije i sputavanja inovacija, doneti ovim korisnicima milione dolara gubitaka zbog pada produktivnosti.\nConnect, sa 52 hiljade članova najveća svetska nezavisna zajednica HP-ovih korisnika, objavljuje da će nastaviti da podržava i zalaže se za HP-ove i Oraclove korisnike koji imaju sisteme bazirane na Itanium arhitekturi. Connect poziva svoje korisnike da ne ćute i da se pridruže pokušaju ubeđivanja Oracla da promeni svoju odluku.\nOva grupa ohrabruje svoje članove da informacije o uticaju ove situacije na njihovu organizaciju pošalju direktno Connect Advocacy komitetu, kojem je stotine korisnika već izrazilo svoju zabrinutost.\nHP-ovi partneri pitaju Oracle: „Šta se desilo s devizom – korisnik na prvom mestu?“\nU novom serijalu video-klipova nekoliko vodećih prodavaca i sistem integratora diskutuje o Oraclovoj odluci i njenom potencijalno negativnom uticaju na njihove korisnike, poslovne šanse i tržište generalno.\nIzjave partnera pokazuju da Oraclova odluka ograničava njihov nastup na tržišti i primorava kompanije da zatvore svoja okruženja, što će im povećati troškove i smanjiti mogućnost da uvode inovacije u svoje poslovanje.\nHP ostaje posvećen podržavanju svojih korisnika koji koriste postojeće verzije Oraclovog softvera na HP Integrity serverima, kao i svojoj mreži partnera koje deli s Oraclom. Korisnici i partneri koji žele da očuvaju fer i kompetitivno tržište imaju na raspolaganju brojne opcije.\nIzjave korisnika, partnera i menadžera\n„Nedavno smo značajno investirali u HP infrastrukturu koja pruža najbolju podršku našim kritičnim potrebana vezanim za Oracle softver na Integrity serverima. Primoravanje korisnika da menjaju platformu utiče na našu poslovnu strategiju i partnerstva. Oslanjamo se i na HP i na Oracle kao važne partnere za pokretanje našeg poslovanja, i nezamislivo je da nam jedan partner diktira strategiju vezanu za platformu koju koristimo. Očekujemo od Oracla da promeni svoju odluku.“ – Carol Skarlat, izvršna potpredsednica i tehnička direktorka, Stuller Inc.\n„Zabrinut sam za hiljade korisnika koji imaju i HP i Oracle rešenja, kao i zbog efekta koji ova veoma iznenadne i nekoordinisana odluka kompanije Oracle može proizvesti u vezi budućnosti aplikacija koje korisnici upotrebljavaju. Kao mala kompanija koja se bavi razvojem i konsaltingom vezanim za softver trenutno radimo na prebacivanju svih aplikacija na OpenVMS I64 V8.4, koji koristi Oracle 10g2R. Nakon Oraclove najave razmatramo upotrebu druge baze podataka.“ – Bill Pedersen, konsultant za sistemska rešenja, Computer Consulting System Services.\n„Ovo vidimo kao najgori primer među brojnim, ne baš sjajnim odlukama koje je Oracle donosio tokom godina. Jasno je da je ovo pokušaj nametanja hardverske platforme koja ne može samostalno da se dokaže na tržištu.“ – Hayden Stewart, potpredsednik za informacione tehnologije, proizvođač SaaS softvera.\n„Ako bih nešto mogao odmah da kažem Oraclu, to je da konkurencija podstiče inovativnost. Nemojte se plašiti konkurencije, prigrlite je i uradite ono što je najbolje za vaše korisnike.“ – John Vigliecca, potpredsednik, Dasher Technologies.\n„Ne bi trebalo koristiti primoravanje kao metod prebacivanja korisnika sa robustne, dokazane platforme.“ – John Pietro, direktor za poslovni razvoj, Gibraltar Solutions, Inc.\n„Mi verujemo u fer i snažnu konkurenciju, kao i u pravo korisnika da odabere najbolju tehnologiju za svoju organizaciju. U poslednjem fiskalnom kvartalu Oracle nije ispunio cilj vezan za prihode od Sun Servera. Svojim izjavama, tržište pokazuje zabrinutost vezanu za neobičnu poslovnu praksu koju Oracle sprovodi u želji da pokrene propadajuće hardversko odeljenje.“ – Martin Fink, viši potpredsednik i generalni direktor, Business Critical Systems, HP.\nKorisnici govore protiv Oraclove odluke vezane za Itanium arhitekturu was last modified: April 29th, 2011 by Redakcija


Rasplet u "Jezeru" (sreda, 19 h) - KRAGUJEVAČKI SPORT\nTreća odlučujuća utakmica finalne serije plej-ofa Prve futsal lige Srbije između Ekonomca i Novog Pazara biće odigrana u sredu, 12. juna od 19 časova u kragujevačkom „Jezeru“. Igrači Ekonomca biće izuzetno motivisani da pred svojom publikom dođu do desete uzastopne titule državnog prvaka, dok će Pazarci, na krilima pobede u „Pendiku“ pre nekoliko dana, pokušati da pomrse računicu aktuelnom šampionu i ostvare najveći uspeh u klupskoj istoriji.\nPosle prve dve utakmice finalne serije plej-ofa rezultat u pobedama je izjednačen – 1:1. Iako su Kragujevčani u prvom susretu slavili sa 3:0 i imali prednost od dva gola u drugoj utakmici, Pazarci su smogli snage da uzvrate udarac i pobedom u „Pendiku“ nakon dva produžetka izbore „majstoricu“.\nU kragujevačkom klubu imali su dosta pritužbi na uslove za igru u „Pendiku“, a pre svega na ponašanje publike, ali i sudija, koji su očigledno podlegli pritiscima sa tribina, što je naročito bilo vidljivo prilikom dosuđivanja kaznenog udarca sa šest metara za domaći tim u drugom poluvremenu.\nU svakom slučaju, ovaj meč je „arhiviran“, pa se u taboru srpskog šampiona okreću odlučujućoj utakmici, u kojoj će imati prednost domaćeg terena. Svesni su Kragujevčani da ekipa Novog Pazara, predvođena nekadašnjim trenerom Mašinca Markom Gavrilovićem i bivšim „studentom“ Ninoslavom Aleksićem, poseduje zavidan igrački kvalitet, ali ipak Ekonomac u svojim redovima ima igrače svetske klase poput Igora, Perića, Momčilovića, Uga, Sorokina, koji bi trebali da donesu prevagu kragujevačkom timu u ovom susretu.\nPored tih silnih asova, Ekonomac je ove sezone iznedrio i dvojicu sjajnih, mladih igrača, koji u perspektivi predstavljaju veliki zalog za budućnost kragujevačkog kluba i srpskog futsala. Andreja Stojčevski i Lazar Milosavljević pravi su „biseri“ Ekonomca, momci koji su svojim talentom i igračkim kvalitetima skrenuli pažnju futsal javnosti u Srbiji i jako brzo osvojili srca simpatizera kragujevačkog kluba.\nMladi Lazar Milosavljević uspeo je da pogodi mrežu Pazaraca u drugoj utakmici finalne serije, pa se sa razlogom nada da će mu to poći za nogom i u predstojećoj „majstorici“.\n– Očekujem dobru utakmicu u sredu. Svakako da imamo veliku želju da pobedimo i još jednom podignemo pehar namenjen prvaku države. Pozivam sve Kragujevčane da u što većem broju dođu da nas podrže u ovoj ključnoj utakmici i uživaju u dobrom futsalu. Svaki čovek na tribini nam je dragocen u nastojanju da ostanemo na stazama uspeha. – poručio je mladi Milosavljević u izjavi za KG sport.info.\nIz Ekonomca apeluju na sve Kragujevčane da fer i sportskim navijanjem pokažu dostojanstvo i budu vetar u leđa izabranicima Predraga Rajića u pohodu na novu šampionsku krunu.\nPrevious Pazarci vratili seriju u Kragujevac\nNext Ekonomac ubedljivo do trijumfa u majstorici i jedanaeste titule


EU očekuje rast BDP u Srbiji i regionu - Dijalog.net\nNaslovna Politika Evropska unija Srbija i Evropska unija EU očekuje rast BDP u Srbiji i regionu\nEU očekuje rast BDP u Srbiji i regionu\nPostavljeno 18. April 2014.\nEvropska komisija ocenila je da je u Srbiji i drugim zemljama kandidatima za prijem u EU rast bruto domaćeg proizvoda (BDP) veći od očekivanog, a jedino je u Albaniji uočen pad. Kako je navedeno u najnovijoj ekonomskoj analizi Evropske komisije, u Srbiji je glavni događaj bio formalni početak pregovora o prijemu u Evropsku uniju, ali su “vanredni izbori odložili usvajanje ključnih zakona o stečaju, privatizaciji, tržištu rada i građevinskim dozvolama”. Privredni rast Srbije u 2014. Komisija prognozira na 1,3%, stopu nezaposlenosti na nešto više od 22% a inflaciju na 4,3%.\nEvropska komisija kaže da se rast BDP iz poslednjeg tromesečja 2013, nastavio, iako nešto sporije u Srbiji, gde je BDP rastao uglavnom zahvaljujući povećanju izvoza.\nRast BDP u Srbiji je u 2013. godini bio 2,5%, u Crnoj Gori 3,5%, u Bosni i Hercegovini (BiH) 1,5% a za Kosovo nema podataka.\nOpširnije na portalu euractiv.rs.\nPrethodno Radna verzija akcionog plana Partnerstva za otvorenu upravu\nSledeće Problemi u prenosivosti brojeva u fiksnoj telefoniji\nTop Tags Vlada Republike Srbije OCD Pravosuđe vladavina prava Evropska unija mladi Evropska komisija konkurs lokalna samouprava Srbija i Evropska unija mediji evropske integracije Civilno društvo istraživanje Društvo


Potencijalna podrška nemačke organizacije GIZ za vranjske Rome | VRANJENEWS\nPotencijalna podrška nemačke organizacije GIZ za vranjske Rome\n09.07.2019 10:39 » 10:40\nGrad Vranje nalazi se među dvanaest lokalnih samouprava kvalifikovanih za drugi krug selekcije u okviru realizacije projekta "Inkluzija Roma i drugih marginalizovanih grupa u Srbiji".\nTim povodom u maloj sali Skupštine grada Vranja u utorak je održan sastanak predstavnika Nemačke organizacije za međunarodnu saradnju GIZ sa svim relevantnim akterima i donosiocima odluka na lokalu, uz učešće gradonačelnika Vranja Slobodana Milenkovića i gradskog većnika za manjine Dejana Ivanovića.\nMilenković je tom prigodom istakao da je gradsko rukovodstvo "uložilo velike napore na definisanju plana konkretnih mera i realizaciji ciljeva", kako bi doprineli lakšem i efikasnijem ostvarivanju prava i smanjenju siromaštva kod romske populacije.\n- Osim postojanja Kancelarije za zaštitu ličnih i kolektivnih prava romske nacionalne manjine, nastojanja gradskog rukovodstva usmerena su na primenu održive politike i dugoročnog rešavanja problema, što je rezultovalo usvajanjem Lokalnog akcionog plana za poboljšanje položaja Roma i Romkinja - rekao je Milenković.\nOn je naglasio da je aktivna uloga lokalne vlasti u cilju osnaživanja romskog stanovništva u bliskoj korelaciji sa nacionalnim i međunarodnim zakonodavnim okvirima.\nPredstavnik GIZ-a Robert Bu kazao je da "Inkluzija Roma i drugih marginalizovanih grupa u Srbiji" predstavlja novi projekat Nemačke organizacije za međunarodnu saradnju i prvi koji za ciljnu grupu ima romsku nacionalnu zajednicu i druge marginalizovane grupe.\nProjekat će biti sproveden u pet lokalnih samouprava, sa ukupnim fondom od 10 miliona evra i trajanjem do 2022. godine.\nOvaj projekat uz stručnu i administrativnu podršku Ministarstva građevinarstva, saobraćaja i infrastrukture realizuje Koordinaciono telo za praćenje realizacije Strategije za socijalno uključivanje Roma i Romkinja u Republici Srbiji, za period od 2016. do 2025. godine i Nemačka organizacija za međunarodnu saradnju GIZ.


Ovo je pregled DELA TEKSTA rada na temu "Demokratizacija i reforma policije". Rad ima 10 strana. Ovde je prikazano oko 500 reči izdvojenih iz rada.\nFakultet Političkih Nauka\nDEMOKRATIZACIJA I REFORMA POLICIJE\nREFORMA POLICIJE I MEĐUNARODNA ZAJEDNICA.................................4\nPROMENE UNUTAR POLICIJE..........................................................................5\nCIVILNA KONTROLA I PARTICIPACIJA GRAĐANA..................................8\nReforma policije je deo procesa reforme državne uprave i društva u celini. Cilj joj je da policija bude okrenuta ka građanima i da se dosledno poštuju ljudska prava kao i da se zakonski uredi više demokratskih usmerenja za rad policije. Sa tim da se uredi rad policije u skladu sa normama, pravilima i standardima koje važe u razvijenim zemljama Evropske Unije.\nPočetkom 2001. Ministarstvo unutrašnjih poslova započelo je sveobuhvatnu reformu policije u skladu sa programom Vlade Republike Srbije.\nJedno od najvažnijih obeležja policije u tom vremenu, bilo je malo poverenje građana u čijim očima je ona gunila legitimitet zbog postojanja represivnog stava u svakodnevnom kontaktu sa građanima, čestih kršenja njihovih prava kao i nedostatka interesovanja za suzbijanje kriminala.\nNakon nenasilne promene vlasti 2000. godine prva je reformom bila zahvaćena upravo policija, kao oličenje Miloševićevog režima. Ovaj period koji je trajao do atentata na premijera Đinđića je bio obeležen nesistematskim sprovođenjem reformi u čitavom sektoru policije. Promene koje su se odigrale bile su otvaranje MUP-a prema javnosti i bolja saradnja sa građanima i medijima, ponovno pristupanje interpolu, zamena ratnih uniformi policijskim. Međutim, ove promene sprovođene su bez odgovarajuće strategije i neophodnih strukturnih promena, koje bi je učinile održivom.\nNakon ubistva Đinđića, vlada je povratila legitimitet zavođenjem vanrednog stanja i sprovođenjem velike policijske akcije “ Sablja “ , koja je trajala za vreme 42 dana vanrednog stanja i za vreme koje je uhapšen i priveden veliki broj osoba, uključujući i jedan broj pripadnika MUP i BIA, koji su se nalazili na visokim rukovodećim položajima. Tada je prvi put nakon nekoliko decenija porastao ugled policije. Nakon tog perioda došlo je do mnogih promena u policiji, od koji je možda jedna od najznačajnijih usvajanje novog Zakona o policiji, 2005. godine.\nDa bi reforma policije bila sprovedena uspešno, neophodno je izvršiti još niz stvari, poput potvrđivanja u praksi opredeljenja za dalju demokratizaciju policije uvećanjem i praktikovanjem unutrašnje kontrole, internacionalizacijom nove policijske kulture u novom sistemu obrazovanja i obuke i intenzivnijom saradnjom sa drugim delovima državne uprave u udruženja građana, kao i saradnjom na međunarodnom planu.\nREFORMA POLICIJE I MEĐUNARODNA ZAJEDNICA


Opozicija o fantomskim amandmanima, lažnim vestima i protestu u subotu, 8. decembra – NovostiDana.rs\nPoslanici nekoliko opozicionih stranka ponovo su danas na zajedničkoj konferenciji za novinare u Skupštini Srbije negodovali zbog ponašanja vladajuće većine koja podnošenjem „fantomskih“ amandmana na prvu tačku dnevnog reda onemogućava da se govori o predlogu budžeta za 2019. godinu i ključnim temama koje muče gradjane Srbije.\nOni su optužili vlast za „nasilje“ i „bahatost“ i pozvali gradjane da se suprotstave tome i dodju na skup koji će se održati u Beogradu u subotu, 8.decembra.\n„Pozivam sve na veliki narodni protest na studentskom platou i vi birajte koji je razlog zbog kog treba da dodjete na taj protest, jer to je danas pitanje časti da se digne glas protiv ove vlasti kriminalne i lopovske“, rekao je Obradović.\nOn je kazao da sve što govore ministri i poslanici vladajuće većine predstavlja lažne vesti i zatražio „da mu više ne lažu babu i ne pričaju prazne priče“.\nSanda Rašković Ivić iz poslaničke grupe Pokret za spas Srbije-Nova Srbija pokazala je karikaturu Predraga Koraksića na kojoj predsednik Srbije Aleksandar Vučić drži u krilu penzionera i „priča mu bajke“.\nPoslanik Demokratske stranke Goran Ćirić rekao je da se onemogućava podnošenjem besmislenih amandamana na prvu tačku dnevnog reda rasprava o ključnim temama „da je siromaštvo sve veće u Srbiji i da gradjani jedva sastavljaju kraj sa krajem“.\nPoslanik Demokratske stranke Srbije Dejan Šulkić rekao je da parlament proslavlja prvi rodjendan od kako valadajuća večina podnosi besmislene amandmane, a da „nasilje i bahatost aktuelne vlasti traje već sedam godina“.\nPoslanik Pokreta centra Vladimir Djurić, rekao je da će ekonomska politika vlade ostati sakrive od javnosti tako što izvodi „amandmanski performans“ i „nasilje nad demokratijom i Skupštinom Srbije perfidnom opstrukcijom.\nZaev: Makedonija se ne meša u odnose Beograda i Prištine


Poljaci glasali za promenu i evroskeptičnu konzervativnu opoziciju Kačinjskog\nBeta 25. oktobra 2015. 21:45\nNa izborima za Sejm i Senat Parlamenta Poljaci su danas, kako se i očekivalo, glasali za promene i nakon osam godina iz opozicionih klupa vraćaju na vlast evroskeptične konzervativce bivšeg premijera Jaroslava Kačinjskog sa ubedljivih 39,1 odsto osvojenih glasova, kako pokazuje prva izlazna anketa centra Ipsos za poljske televizije TVP, TVN24 i Polsat.\nU Sejmu od 460 poslanika bi stranka Pravo i Pravda Jaroslava Kačinjskog mogla da računa na 242 glasa i sastavi vladu sama, dok je liberalna Gradjanska platforma dosadašnje premijerke Eve Kopač osvojila 23,4 odsto glasova, odnosno 133 poslanika.\nVelikih uspeh zabeležio je i roker Pavel Kukiz i njegov pokret Kukiz 15 bez programa samo sa ciljem da ruši vlast velikih partija i preda je gradjanima, kome izlazna anketa pripisuje devet odsto glasova.\nU parlament bi još ušli i stranka Savremena sa 7,1 odsto glasova i dosadašnji partner u vladi Poljska narodna stranka sa 5,2 odsto glasova a neočekivano je ispod cenzusa za koalicije od osam odsto glasova ostala poljska Ujedinjena levica koja je osvojila 6,6 odsto glasova i prvi put od pada komunista 1989. godine neće biti postkomunističkih poslanika u donjem domu parlamenta.\nNa izbore je danas izašlo 51,6 odsto od 30,5 miliona registrovanih birača, što je nešto više nego na prethodnim izborima 2011. godine.\nPobedu konzervativcima i verovatnu premijersku funkciju za umerenu potpredsednicu Prava i Pravde, Beatu Šidlo doneli su buntovni mladi i tradicionalna Poljska siromašnih seoskih regiona koji su uvereni da su od prosperiteta i privrednog rasta od ukupno 40 odsto za poslednju deceniju koristi imali pre svega bogati i elite u velikim poljskim gradovima.\nBirače je u naručje konzervativaca koji sebe predstavljaju kao jedinog čuvara vrednosti, nacionalnih interesa i bezbednosti Poljaka, naterao i strah od izbeglica, prisutan u celoj „novoj“ postkomunističkoj Evropi.


Sportske.net - Kad bi 'Grobari' mogli da pobeđuju...\nRanijih sezona, hala Pionir i fantastična atmosfera koju priređuju navijači Partizana bili su značajan impuls da košarkaši crno-belih nadoknade razliku u iskustvu, budžetima, ali i kvalitetu u duelima sa najjačim evropskim klubovima.\nUz gromoglasnu podršku 'Grobara', košarkaši Partizana su dobijali dodatnu snagu da učine i ''ono što biti ne može'', kako je s vremena na vreme imao običaj da kaže trener Duško Vujošević.\n'Grobari' su i večeras bili na svom nivou, možda čak i na višem nego obično, uz sjajnu koreografiju i poruku ''Računajte na nas'', međutim, kadrovski problemi koje crno-beli imaju ove jeseni doveli su do toga da, konkretno Barselona, sa mnogo više samopouzdanja uđe u meč sa šampionom Srbije, a da taj impuls sa tribina više nije dovoljan crno-belima.\nJednostavno, koliko god da navijači Partizana sa tribina vrše pritisak na gostujući tim, za uspeh crno-belih je neophodno da protivničke ekipe pre svega osete snagu crno-belih na parketu, da im od starta zadrhte ruke.\nNažalost, ta snaga ove sezone jenjava, jasno je da je Partizanu neophodno pojačanje na mestu plejmejkera, ali i ne samo to, već i širi izbor na klupi, što je teško očekivati s obzirom na trenutnu finansijsku situaciju...\nŠta je tu je, Partizan će najverovatnije i ove sezone ostati bez plasmana u Top 16, ali ono što crno-beli ne smeju da dozvole, to je da naruše ''hemiju'' sa svojim vernim pristalicama koja je godinama stvarana u Evroligi.


Početna/IT scena/Windows Defender će brisati sumnjive programe za čišćenje kompjutera\nSve je veći broj programa na Windows platformi koji su dizajnirani za čišćenje direktorijuma, povećavajući na taj način slobodan prostor na hard disku. Neki čak u toku procesa, optimizuju memoriju i brzinu i opterećenost procesora.\nI dok Microsoft obično ne podržava korisnike da instaliraju ovakve programe, sada ih čak i upozorava da je velika mogućnost da se u ovakvim programima kriju štetni programi (malwares). Dok se isti reklamiraju kao sredstvo koje vam olakšava rad na kompjuteru, realnost je da umesto ubrzanja, često dođe do usporenja sistema. Neki od njih pritom i dobro zarađuju na pretplati na koju je korisnik upućen ako hoće da mu program očisti kompjuter od gomile đubreta koje mu je “pronašao.”\nPročitajte još: Windows Defender postaje sve moćniji antivirus za Windows 10\nSada Microsoft kaže da će svi programi koji budu uhvaćeni u nepoželjnim radnjama, biti označeni kao “neželjeni softver.” To, pod pretpostavkom da ste na Windows 10 sistemu, znači da će Windows Defender automatski da ih uklanja iz foldera gde preuzimate sumnjivi program. Ovo je u skladu sa objavom na zvaničnom blogu, u kojem Microsoft pojašnjava da pomenuti podskup ovih programa ostavlja na njihove korisnike utisak “proizvoljnih i na strahu zasnovanih” odluka o kupovini.\nTačnije, opšte je poznato da, neki od ovih programa prepoznaju varijantu Windows sistemskih datoteka, prefetch (.pf), kao malware (vrsta špijunskog koda). U stvarnosti, međutim, ovi fajlovi su deo operativnog sistema i svrha im je upravo da smanje vreme učitavanja pojedinih aplikacija. Umesto da poboljšavaju performanse, kao što se i reklamiraju, ovi programi zapravo mogu ugroziti zdravlje vašeg računara.\nNačin na koji Windows Defender ovo radi je izuzetno jednostavan. Razvijanjem objektivnih kriterijuma za način na koji malwari “prave rezervne kopije i sami određuju prioritete šta treba da se obriše a šta ne,” korisnici moraju sami imati mogućnost da utvrde da li žele da preduzimaju preporučene radnje.\nU suštini, to znači da ako program pokuša da premešta vaše osetljive fajlove, i ne pruži sistemu adekvatne informacije za neophodnost tih radnji, Windows Defender će ga automatski uništiti.\nbezbednost Defender malware Windows\nProjekat Tango, telefon iz partnerstva Googlea i Lenova


Rusija: Amerika postavlja prepreke za produžetak Sporazuma o smanjenju naoružanja - 01.04.2020, Sputnik Srbija\nInsistiranje SAD na ideji o trilateralnom formatu nuklearnog razoružavanja uz učešće Moskve, Pekinga i Vašingtona može biti prepreka na putu razvoja... 01.04.2020, Sputnik Srbija\nsvet, vesti, rusija, anatolij antonov\nInsistiranje SAD na ideji o trilateralnom formatu nuklearnog razoružavanja uz učešće Moskve, Pekinga i Vašingtona može biti prepreka na putu razvoja rusko-američkog strateškog dijaloga, kao i potencijalno novih bilateralnih sporazuma, izjavio je ruski ambasador u Vašingtonu Anatolij Antonov u intervjuu za američki časopis „Arms kontrol tudej“.\n„Mi smo više puta govorili da su potpisivanjem Sporazuma o smanjenju strateškog naoružanja iscrpljene sve mogućnosti za dalje smanjenje i ograničenje ofanzivnog naoružanja na bilateralnoj osnovi. Dalji napredak u ovoj oblasti zahteva angažovanje drugih država, koje poseduju vojni nuklearni potencijal. Ipak, ne razumemo zašto neke naše američke kolege pominju isključivo Kinu. Hajde da, takođe, uključimo članice NATO-a koje imaju nuklearno oružje, kao i Veliku Britaniju i Francusku“, istakao je Antonov.\nAntonov je, osim toga, naglasio da je Peking javno odbacio ideju učešća u takozvanim trilateralnim sporazumima o kontroli nuklearnog naoružanja.\nOn je još pojasnio da saradnja s trećim stranama u pripremi mogućih novih sporazuma u ovoj oblasti treba da bude strogo bazirana na konsenzusu i da ne predstavlja pretnju legitimnim bezbednosnim interesima strana.\nRuski ambasador u Americi je u intervjuu prokomentarisao i raniju izjavu američkog amabasadora u Rusiji Džona Salivana, koji je izjavio da još ima vremena za pregovore o START-3.\n„Produženje Sporazuma o smanjenju strateškog naoružanja (START-3) nije samo tehnički momenat, već prilično opsežan proces, za koji je potrebno vreme, kao i sprovođenje brojnih internih zakonodavnih procedura s ruske strane“, naglasio je Antonov.\nOn je dodao da je ruska strana iznenađena time što je Stejt department SAD otkazao učešće u nastavku konsultacija, koje je predložila Rusija, a koje se odnose na pravne apsekte mogućeg produžetka sporazuma.\nPodsetimo, Sporazum o smanjenju strateškog ofanzivnog naoružanja između Rusije i SAD, koji je stupio na snagu 5. februara 2011. godine je i dalje jedini važeći sporazum o ograničavanju nuklearnog naoružanja Rusije i Sjedinjenih Američkih Država. Ovaj sporazum ističe naredne godine i ostaje veliko pitanje da li će biti produžen, s obzirom da se američka strana nije još izjasnila o tome.


Lider opozicije Bil Šorten i aktuelni premijer Malkolm Turnbul glavni su rivali na sutrašnjim parlamentarnim izborima u Australiji, a tokom dvomesečne predizborne kampanje najvažnije teme bile su turbulencije na globalnom tržištu posle Bregzita, porez na dobit korporacija, uspešno vraćanje migranata, istopolni brakovi i korupcija.\nPremijer Malkolm Turnbul, lider konzervativne koalicije, pozvao je birače da glasaju za kontinuitet i stabilnost, a opozicioni laburista Bil Šorten ocenio je da je vlada duboko podeljena i ne može garantovati stabilnost.\nRezultati predizbornih anketa pokazali su da će laburisti osvojiti manje od 21 poslaničkog mandata u parlamentu, koliko im je još potrebno za formiranje većinske vlade.\nOd ukupno 150 mesta u parlamentu Australije, laburisti imaju 55 poslaničkih mandata, konzervativna koalicija 90, a manjinske stranke i nezavisni poslanici pet mandata.\nVlada je obećala da će raditi na smanjenju stope nezaposlenosti i povećanju privrednog rasta smanjenjem poreza velikim kompanijama, dok se laburisti zalažu za više poreske stope i usmerenje poreskih prihoda ka finansiranju škola i bolnica.\nTokom osmonedeljne predizborne kampanje bilo je malo promena u rezultatima istraživanja, a analitičari smatraju da su tome doprineli nezainteresovani birači.\nPrema procenama eksperata, obe strane svoju kampanju bazirale su na svojim tradicionalnim adutima - konzervativci na boljem upravljanju ekonomijom, a laburisti na ulaganju u zdravstvo i obrazovanje.\nTurnbul je razočarao one koji su se nadali progresivnijoj vladi od one koju je vodio lider Liberalne partije Toni Abot, koji je smenjen u septembru prošle godine posle unutarstranačkog glasanja.\nOn je na predizbornom mitingu ove nedelje rekao da njegova vlada nudi jak ekonomski program, neophodan da spreči uticaj turbulencija na globalnom tržištu nastalih posle izlaska Velike Britanije iz EU.\nSa druge strane, laburisti tvrde da Turnbul, čije se bogatstvo procenjuje na 150 miliona dolara, nema realnu predstavu o tome kako žive obični australijski građani, dok vladajuća koalicija optužuje Šortena, bivšeg sindikalnog vođu, za izazivanje podela i prevaziđenih klasnih sukoba.\nGej brakovi takođe su izvor neslaganja između dva tabora, jer se Turnbul zalaže za održavanje referenduma o tom pitanju, dok bi Šortenova vlada predlog zakona o legalizaciji odmah stavila pred parlament.\nObe strane nastoje da održe čvrstu politiku prema migrantima, koja već dve godine sprečava ulazak izbeglica na australijsku teritoriju.\nTurnbul je u septembru raspisao izbore zbog odbijanja Senata da usvoji vladin zakon o ponovnom formiranju komisije za nadzor građevinske industrije, koja je 2012. raspuštena tokom mandata laburističke vlade povezane sa unijama poslodavaca.


Elektromontaža dobitnik povelje "Kapetan Miša Anastasijević" - Elektromontaža - Let The Power Flow\nElektromontaža dobitnik povelje „Kapetan Miša Anastasijević“\nVisoki poslovni rezultati i preduzetničko stvaralaštvo uz zapaženu društvenu ulogu i odgovornost, samo su neki od kriterijuma, kojima se žiri Media Inventa rukovodio prilikom izbora kandidata za nosioca priznanja „Kapetan Miša Anastasijević“. U okviru projekta „Put ka vrhu“, na svečanosti u Kulturnom centru Gornji Milanovac, 15. oktobra 2020, ugledno priznanje dodeljeno je Zoranu Stankoviću, generalnom direktoru Elektromontaže Kraljevo.\nPovelja i zlatnik sa likom Miše Anastasijevića, umetnički rad Ljubiše Mančića, akademskog slikara iz Beograda, na predlog Privredne komore Srbije i Regionalne privredne komore Moravičkog i Raškog okruga, još jedno je u nizu priznanja direktoru naše kompanije, ovog puta za „stvaralački doprinos izgradnji i jačanju prosperiteta u regionu Raškog i Moravičkog upravnog okruga“.\nProjekat je nasto u cilju praćenja, prepoznavanja i afirmacije energije pojedinaca i organizacija koje svojim rezultatima rada unapređuju poslovnu klimu regiona i razvoj društva u celini. Prestižno priznanje inspirisano delom Miše Anastasijevića, poznatog trgovca i velikog dobrotvora iz 19. veka, ustanovljeno je 2000. godine u Srbiji, a od 2016. i na teritoriji Republike Srpske i BiH.\nZa realizaciju projekta zaslužni su: Media Invent, Privredna komora Vojvodine i Univerzitet u Novom Sadu, uz logističku podršku Privredne komore i Unije poslodavaca Srbije i medijskog pokrovitelja RTV Vojvodina.\nNa ovogodišnjoj jubilarnoj proslavi rada Media Inventa i projekta „Put ka vrhu“, domaćini su bili: profesor dr Radovan Pejanović iz Novog Sada, predsednik žirija i Radovan Kovačević, predsednik opštine Gornji Milnovac.\nNagrada za preduzetnički i vizionarski duh Zorana Stankovića, pored istrajnosti i predanosti u kontinuiranom otkrivanju novih mogućnosti i podizanju standarda poslovanja i unapređenja privrede i društva, čini korak više na spirali uspeha koja ima nesumnjivu tendenciju rasta i razvoja. Cenjeno priznanje generalnom direktoru naše kompanije, čiji rad uz poslovne uspehe odlikuje i visoka etičnost i humanost, predstavlja putokaz za budućnost i obavezuje na istrajnost, a sve nas čini ponosnim što smo podrška i deo tima koji dokazano korača „putem ka vrhu“.


FESTIVAL “LICIDERSKO SRCE” 17. AVGUSTA U VIŠEGRADU – Novosti Plus\nKultura Muzika Poslednje vijesti TURIZAM\n10 Juna, 2019 10 Juna, 2019 Dragana Morača\t0 Comments\nMeđunarodni dječiji festival folklora “Licidersko srce” biće održan 17. avgusta u Višegradu, dogovoreno je na današnjem sastanku načelnika opštine Mladena Đurevića i organizatora festivala. Đurević je rekao da će Višegrad i Andrićgrad osmi put biti domaćini festivala.\n“Višegrad i Andrićgrad će kao i do sada pokazati svoju volju da ovaj festival opstane u Republici Srpskoj. Bićemo dobri domaćini kao i do sada i ispunićemo sve neophodne uslove kako bi festival protekao u najboljem mogućem redu”, naveo je Đurević.\n“Trudimo se da svake godine dovedemo neku novu zemlju, a ove godine će tu biti i djeca iz Italije, NJemačke, Bjelorusije, Moldavije, Kirgistana i Ukrajine”, navela je Cvetkovićeva.\n“Publika će imati priliku da se upozna sa novim igrama i pjesmama, upoznaće se s tradicijom nekih zemalja koje do sada vjerovatno nisu imali prilike da vide, a to je jedna pozitivna energija kojom djeca brišu granice među ljudima i zemljama i prenose duh prijateljstva”, rekla je Cvetkovićeva.\n← SANA-“KRAJIŠKA LJEPOTICA”\nPronađite svoju avanturu uz m:tel TV pakete →


Balkansko društvo ostaje u čekaonici Partnerstva za mir\nSve su manje šanse da Srbija, BiH i Crna Gora budu pozvane na NATO samitu u Rigi da se pridruže Parterstvu za mir, saopšteno je danas u Briselu, uz pojašnjenje da su medju članicama Saveza sve snažniji glasovi da Parterstvu treba da prethodi ispunjavanje jasnih ranije postavljenih uslova - prije svih, pune saradnje sa Hagom.\nBalkansko društvo u čekaonici Parterstva za mir će, po svemu sudeći, morati da čeka na na neku drugu priliku kako bi se pridružilo ovom programu NATOa, potvrdili su diplomatski izvori bliski vojnom\nsavezu. Oni naglašavaju da, kako se približava samit u Rigi, zakazan za 28. i 29. novembar, tako na snazi dobijaju pozivi da se ne odustaje od uslova - pune saradnje sa Hagom i da, tek nakon što se o tome steknu stvarni dokazi, Savez može da u Partnerstvo pozove Srbiju, BiH i Crnu Goru.\nVjeruje se da će se pitanje prijema balkanskih država riješiti u paketu, te su zato diskusije fokusirane na najkrupniji slučaj- Srbiju i Ratka Mladića, koji, i pored obećanja Beograda, još nije lociran, uhapšen i prebačen i Hag.\nPortparol NATO, Džejms Aparturai kaže:\n"Razumijete našu poziciju. Naravno da se stalno odvija diskusija ovdje o tome kako približiti Srbiju NATO-u. Svi mi to želimo ali politička prepreka i dalje postoji i mi je moramo prevazići. Ukoliko se desi promjena u NATO politici, vi ćete to prvi saznati".\nI kada je u pitanju BiH, podsjeća se na neriješeno pitanje Radovana Karadžića i činjenicu da glavna haška tužiteljica, Karla del Ponte nije saopštila da zemlja u potpunosti saradjuje i tako ispunjava traženi uslov.\nU svakom slučaju, aktuelna klima je da ključne NATO članice ne pristaju da problem riješe "uslovnim" prijemom, insistirajući na ranije postavljenim uslovima - punoj saradnji sa Hagom, koja bi otvorila prostor za atlantske integracije.\nPredstojeći izbori u Srbiji i aktuelni proces rješavanja kosovske budućnosti su medju razlozima zašto su najkrupnije medju članicama Alijanse protiv skorog poziva Beogradu da se pridruži Parterstvu.\nIzvori bliski NATO su uvjereni da se eventualno propustena šansa u Rigi može nadoknaditi- poziv za prijem u Parterstvo može da uslijedi na bilo kojem okupljanju Stalog NATO savjeta, dok bi se stvarna šansa za punopravno članstvo država regiona mogla ukazati 2009. godine, kada NATO proslavlja 60 godina postojanja.


Kako rasti - Vladimir Gligorov - Peščanik - Dev\nMožda je bila dobra ideja o referendumu, jer bi se možda dobio drugi odgovor od onoga na izborima. Reč je o Grčkoj. Koji je razlog da se veruje da bi ishod na referndumu bio drukčiji?\nZato što većina grčkih glasača ne podržava sukcesiju programa štednje, ali još veći broj njih ne bi da Grčka napusti evro i pređe na drahmu. Pa ako bi referendum bio o ovome drugome, moglo bi doći do posredne podrške onome prvome. Na izborima, međutim, tema nije evro već obećanja partija da će ublažiti ili sasvim obustaviti mere smanjenja javne potrošnje i odustati od strukturnih reformi, kojima se uglavnom teži uklanjanju raznih vrsta renti na koje je, kada se sve uzme u obzir, navikla većina i radnika i preduzetnika, a svakako i administracija i javni sektor u celini. Sada, posle izbora, čini se dobrom ideja o referendmu, ili bi eventualna sugestija o tome da bi do njega moglo da dođe, mogla da utiče na rezultate drugog kruga. Što nije izgledno.\nMada se popularnost evra ne smanjuje. Zapravo, trenutno se odvija neka vrsta usporene finansijske panike, to jest povlače se depoziti iz grčkih banaka i drže ili izvan bankarskog sistema ili u bankama u drugih zemalja. Ovo bi bilo karakteristično za krizu kursa, kada bi naravno drahme bilo i kada bi joj pretila devalvacija, osim što bi se sve mnogo brže odvijalo. Trenutno, evropska centralna banka pritiče u pomoć grčkim bankama i održava njihovu likvidnost, usled čega je proces panike produžen. No, jasno je da se podizanjem depozita u evrima ne izražava poverenje u eventualnu buduću drahmu.\nŠta bi se dakle dogodilo da Grčka izađe iz evrozone i njena centralna banka krene da štampa drahme? Veoma je verovatno da bi evro i dalje ostao stvarni novac u Grčkoj, jedino što više ne bi bio moguć pristup evropskoj centralnoj banci. Grčka centralna banka bi trebalo da obezbedi likvidnost bankarskog sistema, što bi moglo da dovede do potrebe da se štampa zaista velika količina novih drahmi, sa priličnim rizikom od ubrzanja inflacije i, konačno, od izazivanja hiperinflacije. Jer ako bi se formirala očekivanja da je hiperinflacija neizbežna, panika se ne bi mogla lako zaustaviti bilo kojom količinom naštampanih drahmi – i došlo bi svakako do hiperinflacije. U tim uslovima, nezavisno od toga da li bi se izbegao najgori ishod ili ne bi, svakako bi u boljem položaju bili oni koji bi koristili evro. Tako da bi ishod lako mogao da bude da se članstvo u evrozoni zameni monetarnim statusom sličnim onom u Crnoj Gori ili na Kosovu i, u stvari, karakterističnim za čitav prostor Balkana, ali i većeg dela južne i jednog dela srednje Evrope.\nU Grčkoj je lider Syriza partije, koja ima najveće izglede da pobedi na predstojećim izborima 17. juna, izjavio da će zemlje članice evrozone moliti Grčku da u njoj ostane. To je tačno je, ako se to očekivanje oslanja na procenu da bi ostale članice evrozone bile suočene sa ozbiljnim problemima ukoliko bi Grčka napustila evro i time uzdrmala čitav finansijski system, ne samo evrozone i ne samo Evropske unije, već i sveta. Uostalom, već sami rezultati grčkih izbora, na osnovu kojih je postalo jasno da program štednje i odricanja zarad ispunjavanja obaveza prema pre svega stranim kreditorima, nema gotovo nikakvu podršku u grčkoj javnosti, doveli su do znatno pogoršane konjukture i do povećane verovatnoće da se veliki deo evropske privrede ponovo nađe u recesiji. Pritisak ne evropske lidere da nešto preduzmu kako bi se taj ishod izbegao bio je prisutan i na sastanku G8, koji je netom održan. Uz to, francuski glasači su se odlučili za socijalističkog predsednika, koji je dosta jasno stavio do znanja da daje prednost politici privrednog rasta, a ne onoj koja u središtu ima fiskalnu konsolidaciju.\nIz toga, međutim, ne bi trebalo zaključiti ni da će se nekako iz evropskih budžeta finansirati ostanak Grčke u evrozoni, niti da je pokrenuti rast isto tako lako kao reći da bi viša stopa rasta sve učinila jednostavnijim. Jer, kako bi se došlo do ubrzanja privrednog rasta? Ovde postoje dva različita tipa problema.\nJedan jeste da bi najbrži efekti mogli da se postignu povećanom fiskalnom potrošnjom, pre svega većim javnim ulaganjima. Ovim je trebalo da se bavi neformalni sastanak evropskih lidera u sredu 23. maja, sa ciljem da se pripremi ugovor o rastu za kraj juna, kada se sastaje Evropski savet. Kako se može zaključiti po izjavama posle sastanka, čini se da se dosta razgovaralo o Grčkoj i o drugim merama kojima bi se odgovorilo na izazove u evrozoni i Evropskoj uniji uopšte, pre svega o stanju u bankarskom sistemu. Ovo poslednje je povezano sa grčkom krizom.\nAli kada je reč o podsticanju rasta, i to odmah a ne na srednji ili duži rok, problem je u tome što sredstava za tu namenu zapravo nema. Bužet Evropske unije je mali i nije za to namenjen, a evrozona i nema budžet. Nešto bi se novaca moglo naći u strukturnim fondovima koji se sporo koriste, a mogla bi da se poveća i kreditna sposobnost Evropske investicione banke. Ti bi novci mogli da se ulože u infrastrukturne projekte i u fondove kojima bi se podsticala mala i srednja preduzeća u, recimo, Portugaliji, Španiji i Grčkoj, a možda i u drugim zemljama, ali ne bi trebalo očekivati da bi ti efekti bili naročito veliki, a nije izvesno ni koliko bi brzo mogli da se osete.\nMnogo bi delotvorenije bilo kada bi se sanirao finansijski sistem, jer bi se time značajno povećala mogućnost kreditiranja, pa i refinansiranja obaveza, ako bi to bilo potrebno. Problem je u tome što zemlje koje imaju značajne probleme sa nesolventnim bankama, ili bankama koje bi lako mogle da postanu nesolventne u slučaju produžene recesije, o grčkom bankrostvu i da ne govorimo, te zemlje zapravo ne raspolažu budžetskim sredstvima da izvrše potrebnu finansijsku konsolidaciju. Sredstva drugih zemalja evrozone ili nisu dostupna ili nisu dovoljna, jer Stabilizacioni fond najverovatnije nema dovoljno novaca, a Evropska centralna banka ne može beskonačno da pomaže likvidnost, jer se time ne rešava problem nesolventnosti. Svejedno, valja očekivati da će se i dalje raditi na saniranju bankarskog sistema, jer su rizici povezani sa njegovim kolapsom nesrazmerno veći od onih koje izaziva eventualno povlačenje Grčke iz evrozone.\nU tom svetlu valja tumačiti rad na eventualnom sistemu garancija depozita u bankama koji bi bio zajednički, bar za sve zemlje koje su u evropskoj monetarnoj uniji. Ova mera bi trebalo da bude odgovor na finansijsku paniku koja je vidljiva u Grčkoj, ali koja se polako širi jugom Evrope, a može lako da dođe i do Francuske i konačno Nemačke. Kako je poznato iz studija o finansijskim panikama, ukoliko je reč o opasnosti od paničnog povlaćenja depozita iz banaka, koji se ne može zaustaviti samo intervencijom centralne banke, onda je postojanje državnih, dakle budžetskih, garancija za depozite u bankama najefikasniji način da se predupredi izbijanje panike. Naravno, depozitari treba da procene da budžet ima novaca kako bi im isplatio depozite ukoliko se uspaniče, u šta ne moraju da budu sigurni oni koji štede u bankama na jugu Evrope. Usled toga, a posebno imajući u vidu mogući grčki finansijski šok, bankrotstvo i moratorijum na dugove, evropska garancija će svakako bidi viđena kao sigurnija od one pojedinačnih država.\nUz to, tom bi se garancijom zaustavila renacionalizacija bankarskog sistema u evrozoni, a i stalno povećavanje obaveza nemačke centralne banke, jer svi beže u nemačke evre, da se tako izrazim, što bi moglo skupo da košta Nemačku ukoliko se monetarna unija raspadne. Usled svega toga, evropska garancija bankarskih depozita bi mogla biti jedna mera sanacije finansijskog sistema. Dodatna mera preuzimanja zajedničkog rizika za fiskalne obaveze preko evropskih obveznica za sada je neprihvatljiva za Nemačku. Teorijski bi to moglo da bude izvodljivo, pa i prihvatljivo, čak i u nedostaku zajedničkog budžeta, ukoliko bi se poštovao fiskalni ugovor i ukoliko bi se dopustilo da zemlje članice bankrotiraju, kao što je to slučaj u Sjedinjenim državama. Ni jedno ni drugo za sada nije realistično, tako da je teško videti da će se zajedničke evro obveznice uskoro pojaviti.\nNo, čak i da se eventulano postigne sporazum o nekom fiskalnom podsticaju koji bi trebalo da obezbedi ubrzanje privrednog rasta u relativno kratkom roku, ostaje pitanje da li je to adekvatna mera, jer nije izvesno da je najveći deo problema sa kojim se suočavaju evropske privrede posledica nedostatka tražnje. Čak i oni koji se zalažu za veću fiskalnu potrošnju, pa i za povećanje tražnje posredstvom većih plata i ubrzane inflacije u zemljama koje su u boljem položaju, kao što je Nemačka, ipak prihvataju da postoje ozbiljni problemi kako u relativnim cenama, tako i u stanju u preduzećima i domaćinstvima, koji su pogođeni izduvavanjem mehura u pojedinim sektorima. Ukoliko su neki sektori privrede nesolventni, a zbog toga su i banke opterećene značajnim udelom nenaplativih potraživanja, povećana javna potrošnja neće neophodno obezbediti rešenje tih problema. Potrebna je promena relativnih cena i restrukturiranje proizvodnje. A to zahteva vreme.\nKod promene relativnih cena, potrebno je da se izvrši takozvana unutrašnja devalvacija, koja podrazumeva značajno smanjenje cene rada. Jednim delom to će se obezbediti devalvacijom evra koja je u toku, koja bi trebalo i da ubrza inflaciju u evrozoni, ali se ne može izbeći ni smanjenje realnih nadnica i drugih dohodaka u zemljama koje se suočavaju sa problemom konkurentnosti. Ovo nije jednostavno čak i kada se može devalvirati, a nekmoli u kontekstu monetarne unije. Sve te strukturne reforme koje se predlažu imaju, u krajnjem zbiru, taj cilj – da se smanje troškovi rada, kako na mikro nivou, dakle u preduzećima, tako i na makro nivou, dakle u poređenju sa drugim zemljama.\nSve to ne može da zameni restrukturiranje korporativnog sektora kroz bankrotstva, pruzimanja i na sve druge načine. Neki podaci ukazuju na ubrzanje toga procesa u zemljama na jugu Evrope, ali to je proces koji zahteva značajno vreme i u toku kojega ne bi trebalo očekivati brze rezultate koji bi se iskazali u ubrzanom privrednom rastu. Posebno je veliki problem povećanje industrijske proizvodnje, jer to u mnogim zemljama koje se oslanjaju na turizam i sektor usluga nije moguće ako se ne promene značajno njihove komparativne prednosti, a to podrazumeva značajne promene u obrazovanju, preduzetničkim sklonostima, pa i u mnogim neformalnim ustanovama.\nKada se sve to ima u vidu, jasno je da ne bi trebalo previše očekivati od ugovora o rastu koji se priprema. No, opet, ako privrednog rasta nema, ništa u Evropi neće biti održivo. Izlazak Grčke iz evrozone je veoma mali problem prema onome do koga bi se došlo potpunim raspadom evrozone i Evropske unije.


GIZ Otvoreni regionalni fond za Jugoistočnu Evropu – Energetska efikasnost (ORF-EE) pokrenuo je interaktivnu Q&A platformu u decembru 2017, pružajući na taj način svima koji su zainteresovani za tematiku energetske efikasnosti i zaštite klime mogućnost da dobiju relevantan savet eksperata i podele svoja razmišljanja i ideje sa timom Fonda.\nPokretanje Q&A platforme – Pitaj GIZ povezano je sa naporima Fonda za podizanje svesti o energetskoj efikasnosti. Platformi se može pristupiti putem web-portala Balkan Green Energy News, koji pruža priliku čitaocima, zainteresovanim stranama, partnerima i ukratko, opštoj publici da pitaju GIZ ORF-EE sve što ih zanima o datim temama, sa posebnim osvrtom na region Jugositočne Evrope (JIE).\nORF-EE je u regiji aktivan od 2008, i pokriva Albaniju, Kosovo, Bosnu i Hercegovinu, Makedoniju (BJR), Crnu Goru i Srbiju. Fond sarađuje sa više regionalnih partnerskih mreža u cilju pružanja podrške reformama u energetskom sektoru u Jugoistočnoj Evropi.\nFokus Fonda ORF-EE je na jačanju kapaciteta partnerskih zemalja na polju energetske efikasnosti i zaštite klime, tako što im pomaže u rešavanju odgovarajućih izazova, kao što je osiguranje povećanja uštede energije i smanjenja emisija CO2.\nDugoročno posmatrano, cilj Fonda je da osigura bolji kvalitet života za stanovništvo regiona.\nTagovi: energetska efikasnost, GIZ ORF-EE\nPočetna » VIDEO » PITAJ GIZ – interaktivna Q&A platforma o energetskoj efikasnosti i zaštiti klime


28 Oktobar, 2021 | Cetvrtak\nEris Čunaku – promovisanje aktivizma i zaštite životne sredine među mladima\nEris je diplomirao menadžment, razvoj softvera i javno pravo na RIT Kosova (A.U.K), a svoj angažman kao aktivista je započeo tokom osnovne škole, da bi zatim nastavio sa raznim aktivnostima u studentskim organizacijama, klubovima i slično. Tokom studija bio je predsednik Studentske vlade RITK-a, član Studentske unije Kosova i vođa nekoliko klubova za učenike osnovnih i srednjih škola i univerziteta. Takođe je vodio nekoliko kampanja podizanja svesti za decu obolelu od raka, kampanje protiv bulizma, kao i za građanski aktivizam, mentalno zdravlje i zaštitu životne sredine.\nEris ima za cilj da bude aktivan glas mladih na Kosovu i iz tog razloga se kandidovao za „Mladog evropskog ambasadora“. Kao mladi ambasador, imao je priliku da prisustvuje i vodi nekoliko obuka i događaja o omladinskom aktivizmu i zaštiti životne sredine, kao što su: „Online Youth Activism: The power of the hashtag“ i „WeGreen: The Youth Goes Clean“. U septembru je učestvovao u kampanji #EUBeachCleanUp u Albaniji za podizanje svesti o zaštiti priobalnog života gde su zajedno sa ostalim članovima programa Mladi evropski ambasadori očistili obalu „Omladina” (Rinia). Kao mladi ambasador planira da pokrene i druge kampanje podizanja svesti i podsticaja u oblasti omladinskog aktivizma, zaštite životne sredine, kvalitetnog obrazovanja i vrednosti EU.\nU oktobru je učestvovao na Evropskom omladinskom događaju (EYE) organizovanom u Evropskom parlamentu u Strazburu (Francuska), gde je bio i govornik na jednom od događaja. Na EYE, Eris je govorio o svom iskustvu mladog evropskog ambasadora, aktivnostima i odgovornostima u ovoj ulozi, kao i o svojim planovima za budućnost.\nEris je takođe član programa Forum Globalnih Mladih Lidera (eng. Global Young Leaders) i član odbora nevladine organizacije „Society for Entrepreneurship and Educational Development – SEED“ i Udruženja diplomaca RIT Kosova.\nEris ima preko 5 godina iskustva u komunikaciji, upravljanju društvenim mrežama, monitoringu, a sada i kao stručnjak za ljudske resurse u KODE Labs kompaniji. Njegova poruka mladima je: „Budućnost Kosova je u rukama svakog od nas, prema tome je veoma važno da budemo svesni i aktivni u oblastima koje će uticati na našu budućnost“.\n„Rehabilitacija mreže daljinskog grejanja u Prištini“ – smanjenje zagađenja i gubitaka energije


Najavljen protest Policijskog sindikata Srbije u Prokuplju - Društvo - Dnevni list Danas\nPočetna » Društvo » Najavljen protest Policijskog sindikata Srbije u Prokuplju\nReprezentativni Policijski sindikat Srbije organizovaće protest u subotu, 5. januara u 13 časova ispred Policijske uprave u Prokuplju jer su nezadovoljni novom sistematizacijom u Ministarstvu unutrašnjih poslova (MUP).\n1Piše: Beta 04. januara 2019. 13.26\nSindikat je u pozivu naveo da su sistematizacijom policajci sa višedecenijskim iskustvom skrajnuti na niže ili periferne pozicije, a da im se stotine policajaca požalilo da su bez razloga i objašnjenja premešteni na druga radna mesta.\n„Protestom želimo da pokažemo kako ova sistematizacija neće proći. Dosta policajaca iz Prokuplja se požalilo da su premešteni u PU Niš, dok je veliki broj policajaca iz Niša premešten u Prokuplje, a neki od njih još nisu primili rešenja o premeštaju i obrazloženje. To je nezakonito i to je razlog protesta“, navodi se u saopštenju sindikata.\nSindikalci su zatražili od MUP-a da oformi Komisiju za preispitivanje svih rešenja, za koja su rekli da su uglavnom politička, a ne profesionalna.\n„Ukoliko se to ne učini, protest policajaca u Prokuplju biće prvi u nizu. Nastavićemo sa protestima ispred svake Policijske uprave u Srbiji gde su nam članovi prijavili probleme i da su zbog toga što su se zamerili starešinama, degradirani u službi i premešteni na druga radna mesta“, rekao je predsednik predsednik Policijskog sindikata Srbije Veljko Mijailović.\npolicijski sindikat srbije, Protest\nSSUP ,,Pane Djukic,, kaže:\nPodrska za hrabre policajce, pokazite da ste uz svoj narod a ne uz ovu korumpiranu vladu, ukazujte na sve nezakonite radnje i kriminal, kako bi im pomogli da odu i da se nikad vise ne vrate.


Projekat „vatreno oko“: Najmodernije laboratorije koje su korišćene u Vuhanu sada i u Srbiji - 08.04.2020, Sputnik Srbija\nProjekat „vatreno oko“: Najmodernije laboratorije koje su korišćene u Vuhanu sada i u Srbiji\nPotpisan ugovor o kineskoj donaciji za izgradnju dve najmodernije laboratorije za korona virus koje će raditi 3.000 testova dnevno. 08.04.2020, Sputnik Srbija\n12:22 08.04.2020 (Osveženo: 22:38 03.08.2021)\nPotpisan ugovor o kineskoj donaciji za izgradnju dve najmodernije laboratorije za korona virus koje će raditi 3.000 testova dnevno.\n„Kineska donacija se odnosi na izgradnju dve laboratorije, jedna je u Kliničkom centru Srbije, koja treba narednih dana da počne da radi, sad je u pripremi, a druga će se nalaziti u Nišu, verovatno u Institutu za javno zdravlje Niš, koja će biti kapaciteta hiljadu testova dnevno i počeće da radi za oko 45 dana“, rekao je ministar Branislav Nedimović koji je potpisao ugovor.\nOn je kazao da se radi o najmodernijim laboratorijama koje su korišćene i u Vuhanu.\n„U Vuhanu se taj projekat simbolično zove ’vatreno oko‘, kojim se simbolično pokazuje borba. To nam je jedan od osnovnih alata da sve identifikujemo i obolele potom izlečimo“, rekao je Nedimović.\n3.000 testova dnevno\nPredsednica Vlade Srbije Ana Brnabić zahvalila je Kini na donaciji za izgradnju dve najmodernije laboratorije za virus korona, koje će raditi 3.000 testova dnevno, ističući da je to samo deo ukupne podrške i pomoći te zemlje Srbiji, bez koje ne bismo mogli da se borimo protiv Kovida 19.\n„Ovo je još jedna cigla u kući čeličnog prijateljstva. Radujem se danu kada ćemo moći da ugostimo predsednika Kine u Srbiji i na pravi način, kako znamo, da zahvalimo i odamo počast našem prijateljstvu“, rekla je Brnabić, prenosi Tanjug.\nPremijerka je napomenula da je Srbija u 34. danu borbe sa koronom i da odoleva izazovima.\n„Još uvek se držimo, naš zdravstveni sistem je još uvek na nogama, odolevamo izazovima i borimo se dobro“, rekla je Brnabić, dodajući da je to dobrim delom i zahvaljujući podršci i pomoći iz Kine.\nRuski lekari u Beogradu pregledali više od 100 pacijenata


Predstavnici Suda Bosne i Hercegovine učestvovali na Petom regionalnom forumu o vladavini prava za Jugoistočnu Evropu u Skoplju - Sud Bosne i Hercegovine\nPredstavnici Suda Bosne i Hercegovine, sudija Dragomir Vukoje i registrar Emira Hodžić, učestvovali su u radu Petog regionalnog foruma o vladavini prava za Jugoistočnu Evropu, koji je 16. i 17. marta 2018. godine održan u Skoplju, Republika Makedonija.\nTema Foruma u 2018. godini je zabrana mučenja, nečovječnog ili ponižavajućeg postupanja ili kažnjavanja u vezi sa članom 3. Konvencije o ljudskim pravima i osnovnim slobodama. Tokom Foruma prezentirani su radovi i izlaganja koji se odnose na pozitivne obaveze države i primjenjivost člana 3. prilikom lišavanja slobode i zlostavljanja, naročito ranjivih lica, uključujući djecu i one koji imaju problema sa mentalnim zdravljem, na zlostavljanje kada je riječ o imigraciji, kao i upotrebu dokaza koji su dobiveni mučenjem u okviru krivičnih postupaka.\nOvo je Peti regionalni forum o vladavini prava za Jugoistočnu Evropu u čijem radu su učestvovali predstavnici najviših pravosudnih organa iz cijelog regiona, predstavnici vrhovnih i ustavnih sudova, predsjedavajući vijeća sudstava, direktori pravosudnih akademija i institucija, predstavnici država pred Sudom u Strazburu, kao i predstavnici NVO i istaknuti pravnici, stručnjaci u svojim oblastima.\nCilj Foruma, kojeg organizira Centar AIRE i Civil Rights Defenders uz podršku Ministarstva vanjskih poslova Velike Britanije, Vlade Švedske, Vijeća za regionalnu saradnju i GIZ-a, je promoviranje implementacije Evropske konvencije o ljudskim pravima u regionu, pružanje podrške regionalnoj saradnji u daljem razvoju vladavine prava i ljudskih prava i pružanje pomoći u procesu integracije regiona u EU.


Regionalna mreža za razvoj kapaciteta-RCDN\nProjekat "Regionalna mreža za razvoj kapaciteta (RCDN) za usluge vodosnabdevanja i sanitacije" ima za cilj povećanje efektivnosti i efikasnosti vodovodnih preduzeća na zapadnom Balkanu, doprinoseći boljem pružanju usluga većem broju grupa stanovništva koje imaju pristup pitkoj vodi i sanitarijama usluge i ispunjavanje EU Acquis Communautaire za životnu sredinu.\nUdruženjima vodovodnih preduzeća i opštinama na zapadnom Balkanu, u saradnji sa NALAS-om i IAWD-om, omogućeno je pružanje kvalitetnih razvojnih kapaciteta vodovodnim preduzećima i opštinama u okviru RCDN na finansijski održiv način.\nU tom cilju, projekt će omogućiti 16 udruženja opština i vodovodnih preduzeća iz Albanije, Bosne i Hercegovine, Kosova, Makedonije, Crne Gore i Srbije, kao i IAWD, NALAS i AQUASAN, kako bi olakšali i koordinirali inicijative CD-a u regionu i podržati dostavljanje mjera CD-a na vodovodna preduzeća i opštine u odgovarajućim zemljama.\nProjekat je definisan u ugovoru , koji je 29. maja 2017. godine potpisao GIZ od strane SECO-a (član 2), sa datumom zaključenja 31. decembra 2020. godine. Zajednički se finansira od strane Švajcarskog državnog sekretarijata za ekonomske poslove (SECO) i BMZ-a od strane GIZ-a kroz Open Regional Fund za modernizaciju opštinskih usluga SEE (ORF MMS).\n16.052018 i 17.05.2018 održan je Orientation Meeting u Beogradu, imao je za cilj da se Focal Pointi upoznaju sa samim projektom, projektnim zadatkom, kao i njihovim glavnim odgovornostima i ciljevima. Takođe i da se razviju određene vještine, (komunikacije, prodaje itd.) koje su se radile kroz određene vježbe sa ostalim učesnicima sastanka.Pored NALASA,IAWD, AQUASAN sastanku su prisustvovali i predstavnici iz udruženja vodovoda Crne Gore, Srbije, Albanije i Makedonije.


Previše reči je premalo dobrih misli – Dnevnik Jednog Astrologa\n2020, Kazimi, Maj, Merkur, Merkur u Biku, Sabijski Simboli, Sunce, Sunce u Biku\nPreviše reči je premalo dobrih misli\n04. Maja imamo lep aspekt konjukcije između Sunca i Merkura iz Bika, tj imamo aspekt kazimi konjukcije, koji je vrlo pozitivan i povoljan aspekt. Prvo samo da razjasnim pojam kazimija, kao i pojam same konjukcije neke planete sa Suncem (mala škola Astrologije ☺ )\na) kazimi konjukciju koja ima orbis od 0°00′ do 0°17′ i ta postavka se zove „u srcu Sunca“ i koja god da se planeta nađe u tom orbisu pored Sunca smatra se da je zaštićena i da može da razvije svoj pun potencijal (najčešći kazimi je naravno sa Merkurom, jer je on uvek na maksimum pola do jedan znak udaljen od Sunca)\nb) spaljenost ima orbis od 0°17′ do 8°30′ i ona se smatra lošom konjukcijom jer Sunce „spaljuje“ snagu te planete, tj spaljenost vam je kao kada nesmotreno zaboravimo na kore za tortu u rerni, pa one izgore, tako i planeta koja koja je spaljena, ona gubi svoj prvobitni smisao i funkciju u našem natalu i samo povremeno može da se aktivira donekle u svojoj simbolici\nc) pod sunčevim zracima ima orbis od 8°30′ do 15°00′ ovo se smatra malo manje lošom konjukcijom, jer je toplota Sunca smanjena, kao kada pravimo tost, ali uključimo pogrešno dugme pa on malo pregori, ali opet može da se pojede, pa tako i ta planeta koliko toliko može da funkcioniše u svojoj simbolici kako joj je dato da dela u znaku u kojem se nalazi, ali opet, ne u potpunosti\nSunce konjukcija Merkur (posebno kazimi) uvek kao tranzit donosi fokusiranje na ono što se najviše želi, tj okrenutost pravim ciljevima i realizaciji planova\nKazimi se dešava na 15° Bika (14°52′) i on se povezuje sa Sabijskim Simbolom pod nazivom »Dobro obučen čovek sa gizdavim svilenim šeširom prkosi oluji« i on se povezuje sa snagom karaktera, sofitiranim ponašanjem i transcedencijom svesti.\nOvaj stepen nam poručuje da je došlo vreme da se pokrene inicijacija na novi, viši nivo Svesti. Vreme je da se pokaže snaga karaktera i da se odupre svim životnim, prizemnim, iskušenjima. Znanje i iskustvo koje se sada bude dobilo prevazilazi granice običnog, jednostavnog, materijalnog, života. Ovaj Sabijski Stepen nam tako poručuje preko ovog Kazimija da je došlo vreme buđenja iz dubokog sna. Nikako ne smemo da se uplašimo pred veličinom ovog izazova, jer tako samo produžavamo agoniju života u iluziji, i tako sprečavamo sebe da budemo zaista srećni.\nNa neki način, ovaj stepen možemo da povežemo sa legendarnim „buđenjem“ Nea u filmu „Matrix“\nOvaj stepen nam poručuje (posebno zbog same simbolike ovog Kazimija) da će sada sve tajne koje su do sada bile skrivene da budu otkrivene i da će nam to „otkrovenje“ pomoći da u potpunosti promenimo percepciju naše realnosti. Da bi to postigli moramo da prođemo kroz teške životne izazove i testove (a i danas imamo Veneru, vladarku ovog kazimija, u kvadratu sa Neptunom, koji će takođe da pomognu da se iluzije razbiju i da se pokaže prava Istina) Sada je vreme da se iluzije razotkriju i da čovek (možda po prvi put) vidi pravi realni život u kojem živi.\nObično se kazimi i ne ističe ovako da ima važan faktor kao tranzit (ne kao aspekt u natalu, tu pak je od izuzetne važnosti) jer se on ipak vrlo često dešava u toku godine, ali ovog puta ovaj kazimi je interesantan i važan baš zbog ove Venere u kvadratu sa Neptunom, jer se na najbolji mogući način može osetiti ta energija buđenja i drugačijeg shvatanja života. Ovaj kazimi donosi mogućnost dobre koncentracije i planiranja, i pronalaženja prefektnog načina da se materijalizuju ideje u dela. On donosi nove informacije, vesti, podatke, koji će nam pomoći da sazrimo i nadogradimo svoje životno iskustvo.\nTako će u stvari ovaj kvadrat između Venere i Neptuna koji počinje 4. Maja i biće na snazi sve do 27. Jula će biti u stvari pod potpunim uticajem ovog kazimija u znaku Bika. Zahvaljujući kazimiju, ovaj kvadrat neće doneti toliko puno bola, razočarenja i patnje (kao što to obično biva) jer će nam stabilni zemljani znak Bika omogućiti mentalnu i emotivnu snagu i izdržljivost da prevaziđemo sve te izazove koji nam stižu u susret. Kroz komunikaciju sa drugima bićemo tako u mogućnosti da naučimo nešto i bez da moramo da prolazimo kroz (bolnu) tu situaciju. Komunikacija će biti jasna i direktna i biće oslobođena potencijalnih nesporazuma (pa tako i problema)\nAstrolog Nevenka Blažik 3 мај 2020\nЈедно мишљење на „Previše reči je premalo dobrih misli“\nПовратни пинг: Sve što vidiš u meni, to nije moje, tvoje je – Dnevnik Jednog Astrologa\nПретходно Претходни чланак: Nada nije isto što i Vera\nСледеће Следећи чланак: Sve što vidiš u meni, to nije moje, tvoje je


Društvo i ekonomija: Nikolić otvorio fabriku Grundfosa u Inđiji - BalkaniYUm.TV '); } //]]>\nNikolić otvorio fabriku Grundfosa u Inđiji\nPredsednik Srbije izjavio je da je odluka kompanije Grundfos da napravi fabriku u Srbiji dokaz da smo postali destinacija atraktivna za investitore, a on lično, dodao je, biće srećan i zahvalan za svako novo radno mesto.\nIzražavajući veliko zadovoljstvo što ima priliku da otvori fabriku Grundfos, Nikolić je rekao da želi da njegovo lično učešće u toj prilici bude podstrek drugim investitorima koji će "stati rame uz rame Grundfosu i ostvarujući zadate ciljeve, omogućiti dodatna radna mesta".\nGrundfos je renomirana svetska kompanija, proizvođač cirkulacionih pumpi, zapošljava 18 hiljada radnika širom sveta, ima godišnji prihod od preko tri milijarde dolara, a sa nekim svojim proizvodima pokriva čak 50 odsto svetskog tržišta.\nPredsednik Srbije podsetio je da devastacija Srbije, pogotovo u oblasti privrede, traje preko dvadeset godina, da su zemlju opustošenu ratovima i sankcijama dodatno uništavali korupcija, kriminal i svetska ekonomska kriza, ali da su se pre godinu dana desile "velike promene nakon kojih više ništa neće biti isto".\n"Otpočela je beskompromisna borba protiv korupcije, efikasna reforma pravosudnog sistema, stvaranje ambijenta za privlačenje stranih investitora, pre svega kroz pravnu regulativu. Redefinisali smo naše strateške ciljeve i stvorili pretpostavke za njihovo ostvarivanje.\nUlažemo maksimalne napore da stvorimo stabilno i predvidivo ekonomsko okruženje u kome će se pravila znati unapred i važiti jednako za sve", kazao je Nikolić.\nTakođe, dodao je, pomažemo našoj privredi tako što joj otvaramo vrata najvažnijih svetskih tržišta pod povlašćenim uslovima, za šta je kao primer naveo odnose s Ruskom Federacijom.\n"Predsednik Putin i ja smo potpisali Deklaraciju o strateškom partnerstvu koja saradnju Srbije i Rusije podiže na novi nivo.Očekujemo da taj dokument podstakne novi talas investicija u Srbiju. Grundfos je to prepoznao i danas najveći deo svoje proizvodnje iz Srbije izvozi upravo u Rusiju, koristeći povlašćene uslove, predviđene Sporazumom o slobodnoj trgovini. Time sebi stvara veću konkurentnost na tom izuzetno važnom tržištu", naveo je predsednik Srbije.\nDomaćina je pozvao da iskoristi i ostale potpisane međudržavne sporazume, kako bi optimizovao svoje poslovanje i šireći svoje kapacitete zaposlio dodatne radnike.\n"Lično ću da budem srećan i zahvalan za svako novo radno mesto i radnika više, koji konačno može nesmetano da hrani porodicu, školuje svoju decu i više nema egzistencijalnih briga", kazao je Nikolić.\nPodsetivši da se Srbija uvek ponosila izuzetno obrazovanom i stručnom radnom snagom on je rekao da se iskreno nada da će menadžment kompanije to uspešno iskoristiti, a srpski radnik će, kazao je, to svojim predanim odnosom prema radu sa zahvalnošću vratiti.\nTime, naveo je Nikolić, i Srbija zadržava investitore i dovodi nove, a on lično, dodao je, ne sme da stane u borbi za ostvarenje zadataka koji su mu kao predsedniku svih građana Srbije povereni.\n"Lična inicijativa, individualna odgovornost, svakoga od nas nije ništa manje važna od globalnih ciljeva i strategija. Promene koje su se desile, konačno vraćaju ulogu privrede i politike na svoje mesto. Privreda više nije servis političara,već su političari tu da podržavaju i omogućavaju napredak privrede", kazao je predsednik Srbije zahvalivši još jednom rukovodstvu kompanije Grundfos i obećavši svoju punu podršku za pravnu sigurnost budućeg poslovanja.


SKC - Studentski kulturni centar Beograd - BESPLATNI STRUČNI SEMINARI ZA STUDENTE (BEST)\nBESPLATNI STRUČNI SEMINARI ZA STUDENTE (BEST)\nSREDA, 18. FEBRUAR U 17.00\npredavači: Sonja Mihajlov, predsednik BEST-a Beograd; Jovan Praštalo, koordinator za odnose sa javnošću BEST-a Beograd\nBEST (engl. Board of European Students of Technology) je međunarodna studentska neprofitna apolitična nevladina organizacija koja studentima tehničko-tehnoloških i prirodno-matematičkih fakulteta pruža komplementarno obrazovanje, razvoj sopstvenih potencijala i podršku u započinjanju karijere u struci. BEST je na međunarodnom nivou osnovan 1989. godine i organizuje preko 100 događaja godišnje, povezujući na taj način više od 3300 mladih stručnjaka sa 96 univerziteta u 33 zemlje Evrope.\nTokom godine svaka od 96 lokalnih BEST grupa u okviru svog univerziteta organizuje stručni kurs čiji je cilj obrazovanje, upoznavanje drugih kultura i negovanje različitosti. Kursevi traju 9 -10 dana i obuhvataju predavanja, upoznavanje grada domaćina i večernja druženja.\nVećina univerziteta u Evropi BEST kurseve priznaje kao značajnu vannastavnu aktivnost, te se za pohađanje ovog kursa dobijaju i ESPB bodovi, na Univerzitetu u Beogradu samo određeni fakulteti priznaju bodove dobijene na ovaj način. Potvrdu o pohađanju kursa izdaje Univerzitet grada u kome je kurs održan. Pohađanje kursa besplatno je, obezbeđeni su hrana, smeštaj i sve vannastavne aktivnosti koje su predviđene programom. Student koji bude primljen na kurs u obavezi je da lokalnoj BEST grupi dostavi potvrdu da je student Univerziteta u Beogradu, da govori engleski jezik i, ukoliko bude izabran, ostavi depozit u visini do 50 evra kao potvrdu da će sigurno otputovati na kurs. Depozit se vraća studentu po povratku u Srbiju. Jedino što lokalna BEST grupa ne obezbeđuje jeste refundacija putnih troškova do grada u kome se kurs održava. Studenti sa visokim prosekom tokom studija mogu da dobiju potvrdu od Lokalne BEST grupe i tako u svojoj opštini apliciraju za refundaciju putnih troškova.\nGodišnje preko 7000 studenata poseti univerzitetske centre širom Evrope i na taj način doprinese razvoju sopstvenog obrazovanja.\nTema prezentacije je šta su to letnji kursevi i kako napisati motivaciono pismo, te su svi studenti koji žele da se prijave i pitaju članove BEST-a Beograd bilo šta u vezi sa kursevima dobrodošli.